title: Paul Lotsij

text: Paulus Jan "Paul" Lotsij (4. helmikuuta 1880 Dordrecht – 19. syyskuuta 1910 Amsterdam) oli alankomaalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa Minerva Amsterdamilla hopeaa perämiehellisessä nelikossa. Myös hänen veljensä Geert Lotsij osallistui kilpailuun.


title: Pirunvuori

text: Pirunvuori on kallio Sastamalan Karkussa. Se on ollut maisemiensa vuoksi suosittu matkailukohde jo 1800-luvun puolivälistä lähtien. Pirunvuoren on arveltu olleen jossain vaiheessa historiaa myös linnavuori, mutta sellaista ei tunneta Museoviraston tiedoissa.


title: Pirunvuori

text: Pirunvuori sijaitsee Rautaveden Salonsaaressa. Se kohoaa 151 metriä merenpinnan ja noin 93 metriä ympäröivän järven pinnan yläpuolelle. Vuori on jäänne muinaisesta tulivuoresta, jonka purkauskanavan kivi on kestänyt paremmin ajan kulutusta ja jäännyt muuta maastoa korkeammaksi. Pirunvuoren itäpuolella on muun muassa hiihtokeskuksestaan ja hotellistaan tunnettu Ellivuori.


title: Pirunvuori

text: Pirunvuoren laella on luonnonsuojelualue. Kallioalue on luontoarvojensa lisäksi merkittävä myös geologisesti. Sen länsireunalla on suurista kalliopaasista koostuva louhikkoinen luolamuodostelma, jonka suurin luola tunnetaan nimellä Pirunluola. Kansanperinne on pitänyt sitä muun muassa pirun asuinpaikkana ja luolasta on väitetty kulkevan tunnelin Laukon kartanon kellariin.


title: Pirunvuori

text: Pirunvuoren kivilinna on taidemaalari Emil Danielssonin vuonna 1906 rakennuttama luonnonkivistä tehty ateljee. Danielsson puolisoineen asui vuosikymmenten ajan kesät Pirunvuorella. Rouva Saga Danielsson lahjoitti kivilinnan Tyrvään seudun Kotiseutuyhdistykselle vuonna 1975. Tämän jälkeen kivilinnassa tehtiin peruskorjaus ja linna avattiin yleiseksi nähtävyydeksi kesällä 1976. Rakennuksen ylläpidon osoittauduttua yhdistykselle hankalaksi se lahjoitettiin Vammalan kaupungille vuonna 1990. Nykyään kivilinna on avoinna yleisölle kesä-elokuussa ja siellä järjestetään myös taidenäyttelyitä.


title: Sichuaninsieppokerttu

text: Sichuaninsieppokerttu ("Seicercus soror") on uunilintujen heimoon kuuluva varpuslintu.


title: Sichuaninsieppokerttu

text: Sichuaninsieppokerttua tavataan pesivänä Kiinassa. Laji talvehtii Myanmarissa, Laosissa, Thaimaassa, Kambodžassa ja Vietnamissa. Sichuanninsieppokerttua on kuvattu paikallisesti yleisestä runsaaksi lajiksi, ja se on luokiteltu elinvoimaiseksi.


title: Sichuaninsieppokerttu

text: Sichuanninsieppokerttu elää ainavihannissa metsissä ja sitä tavataan 1 500 metrin korkeuteen merenpinnasta.


title: Maurice Verdonck

text: Maurice Verdonck (1873–?) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä kahdeksikossa hopeaa saaneeseen Royal Club Nautique de Gand -joukkueeseen.


title: Jelnjan offensiivi

text: Jelnjan offensiivi oli Neuvostoliiton puna-armeijan vastahyökkäys Smolenskin taistelun lopulla toisessa maailmansodassa. Taistelu käytiin Jelnjan kaupungin lähistöllä 30. elokuuta – 8. syyskuuta 1941. Operaatio päättyi neuvostojoukkojen voittoon, mutta taistelu kulutti puna-armeijan voimia niin paljon, että saksalaiset kykenivät saavuttamaan ratkaisevan voiton Smolenskin alueella.


title: Jelnjan offensiivi

text: Saksan 10. panssaridivisioona, 268. jalkaväkidivisioona sekä olivat luoneet sillanpään Jelnjan alueelle operaatioiden jatkamiseksi Smolenskista kohti Moskovaa. Alueella oli lisäksi 202. rynnäkkötykkipataljoona. Panssarijoukot oli korvattu myöhemmin 137., 78. ja 292. jalkaväkidivisioonilla. Kaikkiaan alueella oli joukkoja noin 70 000 sotilasta ja 500 tykkiä sekä 202. rynnäkkötykkipataljoonan 40 StuG III:sta. Tasangon pohjoisimman osan miehitti 15. jalkaväkidivisioona ja eteläisimmän 7. jalkaväkidivisioona. Heinz Guderian esitti 4. elokuuta Novy Borisovissa keskustan armeijaryhmän komentajien kokouksessa Adolf Hitlerin kanssa vetäytymistä alueelta, mutta ehdotus hylättiin.


title: Jelnjan offensiivi

text: Stavka määräsi 26. elokuuta Reservirintaman Georgi Žukovin komentaman Neuvostoliiton 24. armeijan hyökkäämään 30. elokuuta Jelnjaan. 102. ja 303. kivääridivisioonien oli tarkoitus hyökätä saksalaisten miehittämiin tukikohtiin, jolloin 107. ja 100. kivääridivisioonat saartaisivat alueen pohjoisesta ja 106. mekanisoitukivääridivisioona etelästä. Keskustassa olisi lisäksi 19. ja 309. kivääridivisioonat. 103. motorisoitukivääridivisioona ja 120. kivääridivisioona ryhmittyisivät voimakkaasti linnoitettuihin asemiin puolustukseen pohjois- ja eteläosiin estämään pakenemisen saartorenkaasta. Armeijalle oli alistettu ainoastaan 20 lentokonetta tiedustelu- ja tulenjohtotehtäviin eikä lainkaan hävittäjä tai maataistelukoneita.


title: Jelnjan offensiivi

text: Saarrostusuhan vuoksi saksalaiset aloittivat 3. syyskuuta vetäytymisen alueelta pitäen kuitenkin kosketusta sivustoilla. Neuvostojoukot olivat vallanneet Jelnjan 6. syyskuuta ja hyökkäystä jatkettiin 8. syyskuuta saakka, jolloin se pysähtyi saksalaisten puolustukseen.


title: Jelnjan offensiivi

text: Taistelu oli saksalaisten suurin takaisku sotatoimissa tähän mennessä ja samalla se oli ensimmäinen puna-armeijalle voitokas taistelu saksalaisia vastaan. Saksalaisten tappiot ovat tuntemattomat, mutta puna-armeija menetti arviolta 31 853 miestä mukaan lukien kenraalimajuri Konstantin Rakutinin.


title: Jelnjan offensiivi

text: Taisteluun osallistuneet 100. ja 127. kivääridivisioona nimettiin taistelun jälkeen 1. ja 2. kaartin kivääridivisiooniksi. 107. ja 120. kivääridivisioonat nimettiin 26. syyskuuta 5. ja 6. kaartin kivääridivisiooniksi.


title: Alfred van Landeghem

text: Alfred van Landeghem oli belgialainen soutaja ja kaksinkertainen olympiamitalisti. Hän kuului Koninklijke Roeivereniging Club Gentiin ja toimi kilpailuissa miehistön perämiehenä. Hän oli mukana saamassa kahdeksikossa hopeaa sekä vuoden 1900 kesäolympialaisissa Pariisissa että Lontoon kesäolympialaisissa 1908. Lisäksi hän saavutti useita Euroopan-mestaruuksia eri luokissa.


title: Burmansieppokerttu

text: Burmansieppokerttu ("Seicercus tephrocephalus") on uunilintujen heimoon kuuluva varpuslintu.


title: Burmansieppokerttu

text: Burmansieppokerttua tavataan Kiinassa, Intiassa, Laosissa, Myanmarissa, Thaimaassa ja Vietnamissa. Lajia on kuvattu paikallisesti runsaaksi, ja se on luokiteltu elinvoimaiseksi.


title: Burmansieppokerttu

text: Burmansieppokerttu elää metsissä 1 400–2 500 metrin korkeudella merenpinnasta. Talvisin sitä on tavattua alempana merenpinnan tasollakin.


title: Johannes van Dijk

text: Johannes Wilhelmus Maria van Dijk (4. heinäkuuta 1868 Amsterdam – 25. elokuuta 1938 Amsterdam) oli alankomaalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa kahdeksikossa pronssia Minerva Amsterdamilla. Hän työskenteli myöhemmin lääkärinä Amsterdamissa.


title: Eronneiden lapsia

text: Eronneiden lapsia () on Frank Lloydin ohjaama yhdysvaltalainen mykkäelokuva vuodelta 1927. Elokuva on genreltään romanttinen draama, ja sen pääosissa ovat Clara Bow, Esther Ralston ja Gary Cooper.


title: Eronneiden lapsia

text: "Eronneiden lapsia" perustuu vuoden 1927 samannimiseen Owen Johnsonin kirjoittamaan romaaniin, jonka pohjalta Louis D. Lighton, Hope Loring ja Adela Rogers St. Johns laativat käsikirjoituksen. Famous Players-Lasky Corporation tuotti elokuvan, ja jakelijana toimi Paramount Pictures.


title: Eronneiden lapsia

text: "Eronneiden lapsia" -elokuvan kopioita on säilynyt. Elokuva on kunnostettu, ja sitä säilytetään Yhdysvaltain kongressin kirjastossa.


title: Eronneiden lapsia

text:
Nuori flapper-tyttö huijaa hänen lapsuudenaikaisen rakkaansa menemään naimisiin hänen kanssaan. Todellisuudessa mies rakastaa toista naista, mutta ei mennyt naimisiin hänen kanssaan avioeron pelossa. Monimutkaisuudet seuraavat pian...
"Eronneiden lapsia" -elokuvan tuotanto alkoi 26. marraskuuta vuonna 1926 ja päättyi seuraavana vuonna 15. tammikuuta. Elokuva kuvattiin Paramountin studioilla Los Angelesin Hollywoodissa, Kalifornian Pasadenassa ja Del Montessa.


title: Eronneiden lapsia

text: Paramount kutsui Josef von Sternbergin kuvaamaan uusintaottoja ja uusia kohtauksia elokuvan tuotannon lopussa.


title: Eronneiden lapsia

text: James Hallin oli alun perin tarkoitus näytellä miespääosa, mutta naispääosaa näyttelevä Clara Bow’n vaatimuksesta Gary Cooper kiinnitettiin rooliin. Rooli auttoi Cooperia supertähteyteen. Bow’lla ja Cooperilla oli romanssi elokuvan tuotannon aikaan.


title: Eronneiden lapsia

text: "Eronneiden lapsia" sai ensi-iltansa Yhdysvalloissa 25. huhtikuuta vuonna 1927. Suomessa elokuva julkaistiin 11. toukokuuta vuonna 1928. "Eronneiden lapsia" oli Yhdysvalloissa vuoden menestyneimpiä elokuvia Clara Bow’n muiden vuonna 1927 ilmestyneiden elokuvien rinnalla.


title: Kiinansieppokerttu

text: Kiinansieppokerttu ("Seicercus valentini")) on uunilintujen heimoon kuuluva varpuslintu.


title: Kiinansieppokerttu

text: Kiinansieppokerttua tavataan pesivänä Kiinan itäosissa ja talvehtivana etelämpänä Kiinassa, Myanmarissa, Vietnamissa, Laosissa ja Thaimaassa. Lajia on kuvattu paikallisesti yleisestä runsaaksi, ja se on luokiteltu elinvoimaiseksi.


title: John Jerome Cunneen

text: John Jerome Cunneen (5. toukokuuta 1932 Ashburton – 9. marraskuuta 2010) oli uusiseelantilainen roomalaiskatolinen piispa. Hänet vihki papiksi Christchurchin hiippakuntaan Edward Michael Joyce 8. heinäkuuta 1956, ja hänet nimitettiin Christchurchin vihkipiispaksi sekä Eanach Dúinin titulaaripiispaksi 6. lokakuuta 1992. Piispaksi vihkiminen seurasi 30. marraskuuta. Pääkonsekraattorina toimi John Basil Meeking, jota avustivat Thomas Stafford Williams ja Thomas A. White.


title: John Jerome Cunneen

text: 15. joulukuuta 1995 Cunneen sai nimityksen Christchurchin piispaksi, jonka virkaan hänet asetettiin 19. maaliskuuta 1996. Hän jäi eläkkeelle 4. toukokuuta 2007.


title: John Basil Meeking

text: John Basil Meeking (s. 19. marraskuuta 1929 Ashburton) on uusiseelantilainen roomalaiskatolinen piispa. Hänet vihki papiksi Christchurchin hiippakuntaan Edward Michael Joyce 19. heinäkuuta 1953, ja hänet nimitettiin hiippakunnan johtoon 30. maaliskuuta 1987. Piispaksi vihkiminen seurasi 3. kesäkuuta. Pääkonsekraattorina toimi Thomas Stafford Williams, jota avustivat Antonio Magnoni ja Brian Patrick Ashby.


title: John Basil Meeking

text: Meeking erosi tehtävistään Christchurchin piispana 15. joulukuuta 1995.


title: Himalajansieppokerttu

text: Himalajansieppokerttu ("Seicercus xanthoschistos") on uunilintujen heimoon kuuluva varpuslintu.


title: Himalajansieppokerttu

text: Himalajansieppokerttua tavataan Himalajan alueella Pakistanista Myanmariin. Lajia on kuvattu yleiseksi, ja se on luokiteltu elinvoimaiseksi.


title: Thomas Stafford Williams

text: Thomas Stafford Williams (s. 20. maaliskuuta 1930 Wellington) on uusiseelantilainen roomalaiskatolinen arkkipiispa ja yksi kirkon kardinaaleista.


title: Thomas Stafford Williams

text: Williamsin vihki papiksi Wellingtonin arkkihiippakuntaan Grégoire-Pierre XV Agagianian 20. joulukuuta 1959. Hänet nimitettiin Wellingtonin arkkipiispaksi 30. lokakuuta 1979, ja piispaksi vihkimisen suoritti 20. joulukuuta Owen Noel Snedden, jota avustivat John Patrick Kavanagh ja Petero Mataca.


title: Thomas Stafford Williams

text: Williams sai ylennyksen kardinaaliksi 2. helmikuuta 1983, jolloin hänet nimitettiin Gesù Divin Maestro alla Pineta Sacchettin kardinaalipapiksi. 1. kesäkuuta 1995 Williams sai nimityksen Uuden-Seelannin sotilaspiispaksi. Hän jäi eläkkeelle Wellingtonin arkkipiispan tehtävistä 21. maaliskuuta 2005 ja sotilaspiispan tehtävistä 1. huhtikuuta 2005. Hän osallistui vuoden 2005 konklaaviin, mutta vuoden 2013 konklaavissa hän oli menettänyt äänioikeutensa ikänsä takia.


title: Barry Philip Jones

text: Barry Philip Jones (s. 29. syyskuuta 1941 North Canterbury – 13. helmikuuta 2016 Christchurch) oli uusiseelantilainen roomalaiskatolinen piispa. Hänet vihki papiksi Christchurchin hiippakuntaan Brian Patrick Ashby 4. heinäkuuta 1966. Hänet nimitettiin Christchurchin koadjuuttoripiispaksi 28. kesäkuuta 2006, ja piispaksi vihkimisen suoritti 4. lokakuuta John Jerome Cunneen, jota avustivat Charles Daniel Balvo ja John Basil Meeking.


title: Barry Philip Jones

text: 4. toukokuuta 2007 Jonesista tuli Christchurchin piispa.


title: Oscar de Somville

text: Oscar Charles de Somville (19. elokuuta 1876 – 30. elokuuta 1938) oli belgialainen soutaja ja kaksinkertainen olympiamitalisti. Hän kuului Royal Club Nautique de Gand -joukkueeseen, joka sai kahdeksikossa hopeaa sekä vuoden 1900 kesäolympialaisissa Pariisissa että vuoden 1908 kesäolympialaisissa Lontoossa.


title: Oscar de Cock

text: Oscar de Cock (1881–?) oli belgialainen soutaja ja olympiamitalisti. Hän kuului Royal Club Nautique de Gand -joukkueeseen, jonka kanssa hän oli mukana saamassa kahdeksikossa hopeaa vuoden 1900 kesäolympialaisissa Pariisissa.


title: Owen Noel Snedden

text: Owen Noel Snedden (11. joulukuuta 1917 Auckland – 17. huhtikuuta 1981) oli uusiseelantilainen roomalaiskatolinen piispa. Hänet vihki papiksi Aucklandin hiippakuntaan Pietro Fumasoni Biondi 24. helmikuuta 1941, ja hänet nimitettiin Wellingtonin arkkihiippakunnan vihkipiispaksi sekä Achelouksen titulaaripiispaksi 23. toukokuuta 1962. Piispaksi vihkiminen seurasi 22. elokuuta. Pääkonsekraattorina toimi Peter Thomas McKeefry, jota avustivat James Michael Liston ja Reginald John Delargey.


title: Owen Noel Snedden

text: 28. lokakuuta 1976 Snedden sai lisäksi nimityksen Uuden-Seelannin sotilaspiispaksi. Hän osallistui Vatikaanin toiseen kirkolliskokoukseen.


title: James Michael Liston

text: James Michael Liston (9. kesäkuuta 1881 Dunedin – 8. heinäkuuta 1976) oli uusiseelantilainen roomalaiskatolinen arkkipiispa. Hänet vihki papiksi Dunedinin hiippakuntaan Michael Verdon 31. tammikuuta 1904. Hänet nimitettiin Aucklandin koadjuuttoripiispaksi ja Olympuksen titulaaripiispaksi 22. huhtikuuta 1920. Piispaksi vihkiminen seurasi 12. joulukuuta. Pääkonsekraattorina toimi Francis Mary Redwood, jota avustivat John Joseph Carroll ja Henry William Cleary.


title: James Michael Liston

text: 9. joulukuuta 1929 Listonista tuli Aucklandin piispa, ja 16. marraskuuta 1953 hän sai arkkipiispan henkilökohtaisen arvonimen. Hän jäi eläkkeelle 7. maaliskuuta 1970, jolloin hänet nimitettiin Domnach Sechnaillin titulaariarkkipiispaksi.


title: John Patrick Kavanagh

text: John Patrick Kavanagh (30. huhtikuuta 1913 Hawera – 10. heinäkuuta 1985) oli uusiseelantilainen roomalaiskatolinen piispa. Hänet vihki papiksi Wellingtonin arkkihiippakuntaan Thomas O'Shea 6. syyskuuta 1936. Hänet nimitettiin Dunedinin vihkipiispaksi ja Algizan titulaaripiispaksi 14. heinäkuuta 1949. Piispaksi vihkiminen seurasi 30. marraskuuta. Pääkonsekraattorina toimi Peter Thomas McKeefry, jota avustivat James Michael Liston ja Hugh John O'Neill.


title: John Patrick Kavanagh

text: Kavanaghista tuli 26. joulukuuta 1957 Dunedinin piispa, jona hän toimi, kunnes kuoli 72-vuotiaana virassa. Hän osallistui Vatikaanin toiseen kirkolliskokoukseen.


title: Eero Pikkarainen

text: Eero Pikkarainen (20. maaliskuuta 1932 Kristiinankaupunki – 14. toukokuuta 2001 Helsinki) oli suomalainen näyttelijä. 1970- ja 1980-luvuilla Pikkarainen näytteli useissa tv-sarjoissa kuten "Presidentti", "Ulosmittaajat" ja "Musta tuntuu". Hän oli myös mukana monissa elokuvissa kuten "Omat koirat purivat" (1974), "Koomikko" (1983), "Uuno Turhapuro armeijan leivissä" (1984) ja "Hei kliffaa hei" (1985).


title: Brian Patrick Ashby

text: Brian Patrick Ashby (10. marraskuuta 1923 Belfast – 5. kesäkuuta 1988) oli uusiseelantilainen roomalaiskatolinen piispa. Hänet vihittiin papiksi Christchurchin hiippakuntaan 1. tammikuuta 1950 ja nimitettiin sen johtoon 11. heinäkuuta 1964. Piispaksi vihkiminen seurasi 5. elokuuta. Pääkonsekraattorina toimi Peter Thomas McKeefry, jota avustivat James Michael Liston ja Owen Noel Snedden.


title: Brian Patrick Ashby

text: Ashby erosi tehtävistään Christchurchin piispana 4. heinäkuuta 1985. Hän osallistui Vatikaanin toiseen kirkolliskokoukseen.


title: Nokia 3390

text: Nokia 3390 on Nokia 3310:ä vastaava Etelä-Amerikassa myyty Nokian matkapuhelinmalli vuodelta 2002. Se muistuttaa 3310:aa ja Nokia 3395 Music Editionia ja Nokia 3315 Music Editionia ja Nokia 3410 Music Editionia ja Nokia 3310 Music Editionia ja niissä on polyfoniset soittoäänet.


title: Leonard Anthony Faulkner

text: Leonard Anthony Faulkner (5. joulukuuta 1926 Booleroo Centre – 6. toukokuuta 2018) oli australialainen roomalaiskatolinen arkkipiispa. Hänet vihki papiksi Adelaiden arkkihiippakuntaan Pietro Fumasoni Biondi vuonna 1950. Hänet nimitettiin Townsvillen hiippakunnan johtoon 14. syyskuuta 1967, ja piispaksi konsekroinnin suoritti 28. marraskuuta Matthew Beovich, jota avustivat Francis Roberts Rush ja Brian Patrick Ashby.


title: Leonard Anthony Faulkner

text: 2. syyskuuta 1983 Faulkner sai nimityksen Adelaiden koadjuuttoriarkkipiispaksi, ja 19. kesäkuuta 1985 hänestä tuli sen arkkipiispa. Hän jäi eläkkeelle 3. joulukuuta 2001.


title: Esko Salmela

text: Ilmari Esko Johannes Salmela (s. 23. maaliskuuta 1950 Tampere) on suomalainen näyttelijä. Salmela on esiintynyt muun muassa tv-sarjoissa "Jäinen horisontti" (Kari Ranta, 1984), "Kovaa maata" (Aimo Andersson, 1994), "Nortia" (Konstaapeli Nieminen, 1996) sekä "Pirunpelto" (Vilho Tyrjälä, 2011). Elokuvarooleja hänellä on ollut muun muassa elokuvissa "Tykkimies Kauppalan viimeiset vaiheet" (1977), "Pölhölä" (1981) ja "Uuno Turhapuron muisti palailee pätkittäin" (1983).


title: Pikkulehväkerttu

text: Pikkulehväkerttu ("Abroscopus albogularis") on silkkikerttusten heimoon kuuluva varpuslintu.


title: Pikkulehväkerttu

text: Pikkulehväkerttua tavataan Aasian itä- ja kaakkoisosissa. Lajin maailmanlaajuisen kannan kokoa ei tiedetä, mutta sitä on kuvattu harvinaisesta paikallisesti yleiseksi. Kiinassa ja Taiwanissa arvioidaan kummassakin pesivän 10 000–100 000 paria. Laji on luokiteltu elinvoimaiseksi.


title: Naamiolehväkerttu

text: Naamiolehväkerttu ("Abroscopus schisticeps") on silkkikerttusten heimoon kuuluva varpuslintu.


title: Naamiolehväkerttu

text: Naamiolehväkerttua tavataan Bhutanissa, Kiinassa, Intiassa, Myanmarissa, Nepalissa ja Vietnamissa. Lajin on raportoitu olevan paikallisesti yleinen, ja se on luokiteltu elinvoimaiseksi.


title: Bambulehväkerttu

text: Bambulehväkerttu ("Abroscopus superciliaris") on silkkikerttusten heimoon kuuluva varpuslintu.


title: Bambulehväkerttu

text: Bambulehväkerttua tavataan Aasian kaakkoisosissa. Lajin on raportoitu olevan epätavallinen tai paikallisesti melko yleinen. Se on luokiteltu elinvoimaiseksi.


title: Etelä-Helsingin kansalaisopisto Toimela

text: Etelä-Helsingin kansalaisopisto on eteläisessä Helsingissä toimiva, Toimela ry:n ylläpitämä yksityinen kansalaisopisto. Opisto tarjoaa aikuisille yleissivistävää koulutusta ja harrastusmahdollisuuksia. Opiston järjestämille noin 250 kurssille osallistuu vuosittain yli 3 600 opiskelijaa.


title: Etelä-Helsingin kansalaisopisto Toimela

text: Viljelytoiminta Munkkiniemessä Helsingin kaupungin vuokratontilla on jatkunut vuodesta 1938. Palstapuutarhaviljely on opistotoiminnan rinnalla Toimela ry:n perinnemuotoista toimintaa. Käytännön viljelytoiminta toteutetaan yhteistyössä Toimelan palstapuutarhayhdistys ry:n kanssa. Viljelijöitä on noin 160 ja viljeltävän palstan koko vaihtelee 0,5–2 aarin välillä. Palstoja vapautuu haettavaksi vuosittain 10–20.


title: Etelä-Helsingin kansalaisopisto Toimela

text: Toimela Brass on Toimela ry:n ylläpitämän Etelä-Helsingin kansalaisopiston puhallinorkesteri.


title: Etelä-Helsingin kansalaisopisto Toimela

text:
http://toimela.fi/esittely/
http://etko.fi/palstapuutarha/
http://etko.fi/brass/


title: Jonas Forsslund

text: Jonas Forsslund (1754 Forsin pitäjä, Jämtland – 9. maaliskuuta 1809 Tukholma) oli ruotsalainen muotokuvamaalari ja kuvanveistäjä.


title: Jonas Forsslund

text: Forsslundilla oli taiteellisia taipumuksia, ja työskennellessään Uppsalassa kauppa-apulaisena hän vapaahetkinään teki pastellimaalauksia. Hänen töitään näytettiin Kaarle-herttualle tämän vieraillessa kaupungissa, ja nuori maalari pääsi tämän suojelukseen.


title: Jonas Forsslund

text: Forsslund muutti Tukholmaan ja meni oppilaaksi Kuninkaalliseen taidekorkeakouluun ja sai samaan aikaan yksityisopetusta hovi-intendentti Gustaf Lundbergilta.


title: Jonas Forsslund

text: Vuonna 1794 hänet kutsuttiin Kuninkaalliseen taideakatemian jäseneksi, ja vuonna 1800 hänet nimitettiin professoriksi.


title: Jonas Forsslund

text: Hänen merkittävimpiä teoksiaan ovat suurehko maalaus, joka esittää Kustaa III:ta ja tämän puolisoa Sofia Magdalenaa sekä heidän poikaansa; toinen samanlainen maalaus, joka esittää Kustaa IV Aadolfia ja kuningatar Fredrika Doroteaaa ja on nykyisin Gripsholmin linnassa; kolmas "Neiti Piper ripottelee kukkia sisarensa haudalle". Lisäksi hän teki useita muotokuvia ja pastellitöitä.


title: Jonas Forsslund

text: Myöhemmin Forsslund teki myös veistoksia, ja häneltä on olemassa Carl von Linnétä esittävä pronssinen rintakuva, joka on nykyisin Helsingissä Eläinmuseossa. Veistos on tiettävästi ostettu aikoinaan Turun akatemiaan.


title: Jonas Forsslund

text: Lisäksi hän teki medaljonkeja kipsistä ja biskvistä.


title: Francis Roberts Rush

text: Francis Roberts Rush (11. syyskuuta 1916 Townsville – 21. heinäkuuta 2001) oli australialainen roomalaiskatolinen arkkipiispa. Hänet vihki papiksi Townsvillen hiippakuntaan Luigi Traglia 18. maaliskuuta 1939. Hänet nimitettiin Rockhamptonin hiippakunnan johtoon 7. marraskuuta 1960. Piispaksi konsekroinnin suoritti 8. helmikuuta 1961 Maximilien de Fürstenberg, jota avustivat Guilford Clyde Young ja Hugh Edward Ryan.


title: Francis Roberts Rush

text: Rush sai 5. maaliskuuta 1973 nimityksen Brisbanen arkkipiispaksi, jona hän toimi, kunnes jäi eläkkeelle 3. joulukuuta 1991. Hän osallistui Vatikaanin toiseen kirkolliskokoukseen.


title: Lindsey Stirling (albumi)

text: Lindsey Stirling on viulisti ja YouTube-sensaatio Lindsey Stirlingin debyyttialbumi. Sitä nauhoitettiin yli kaksi vuotta sen jälkeen kun hän esiintyi America's Got Talent-ohjelmassa ja se julkaistiin syyskuussa 2012. Vaikka Stirling tunnetaan laajalti hänen cover-kappaleistaan, albumi koostuu kokonaan hänen omista sävellyksistään. Albumi pääsi sijalle 81 Billboard 200-listalla, sekä "Billboard Dance/Electronic Albums" ja "Classical Albums"-listojen kärkeen Yhdysvalloissa. Se sijoittui myös viiden parhaan joukkoon Saksassa ja Itävallassa sekä viidenkymmenen parhaan joukkoon Sveitsissä.


title: STM

text: STM voi tarkoittaa seuraavia:


title: Luettelo itäblokista loikanneista henkilöistä

text: Tämä on luettelo Neuvostoliitosta ja itäblokista loikanneista henkilöistä.


title: Jemenintiaiskerttu

text: Jemenintiaiskerttu ("Curruca buryi") on kerttujen heimoon kuuluva varpuslintu.


title: Jemenintiaiskerttu

text: Jemenintiaiskerttua tavataan Saudi-Arabian lounaisosissa ja Jemenin länsiosissa. Lajin kannaksi arvioidaan yli 10 000 aikuista yksilöä. Jemenintiaiskerttu on luokiteltu silmälläpidettäväksi, koska sen kanta on suhteellisen pieni ja sitä uhkaa elinympäristöjen tuhoutuminen.


title: Jemenintiaiskerttu

text: Jemenissä jemenintiaiskerttu elää erityisesti metsissä, joiden valtapuuna on "Acacia origena" -lajin akaasia. Saudi-Arabiassa lintu taas elää katajametsissä.


title: Koko Suomi leipoo

text: Koko Suomi leipoo on leivontaohjelma, jonka ensimmäinen jakso esitettiin MTV3-kanavalla 24. syyskuuta 2013. Ohjelma pohjautuu BBC:n "The Great British Bake Off" -formaattiin.


title: Koko Suomi leipoo

text: Ohjelman jokaisessa jaksossa 12 amatöörileipojaa kilpailee kahdessa eri leivontatehtävässä. Ohjelman ensimmäinen kausi kuvattiin kesän 2013 aikana, ja sen juontajana toimi Anne Kukkohovi. Tuomareina olivat kondiittorit Mika Parviainen ja Sami Granroth. Ensimmäisen kauden voitti Anders Wikström. Toinen kausi alkoi 18. syyskuuta 2014 ja Kukkohovi toimi edelleen sarjan juontajana. Myös ensimmäisellä kaudella mukana ollut Parviainen jatkoi tuomarina, mutta uutena tuomarina Granrothin tilalle tuli kondiittori Veli-Matti Ahvenharju. Toisen kauden voitti Liisa Westerberg. Toukokuussa 2017 MTV tiedotti ohjelman jatkuvan kolmannelle tuotantokaudelle, ja Kukkohovin jatkavan juontajana. Kolmas kausi alkoi 27. syyskuussa 2017. Ohjelman neljäs kausi alkoi 12. marraskuuta 2018. Kukkohovi jatkaa juontajana ja tuomareina toimivat Mika Parviainen ja Markus Hurskainen. Neljännen kauden voitti Riitta Wuorio-Bäck.


title: Koko Suomi leipoo

text: Sarjasta on julkaistu myös samanniminen kirja.


title: Ruskotiaiskerttu

text: Ruskotiaiskerttu ("Curruca lugens") on kerttujen heimoon kuuluva varpuslintu.


title: Ruskotiaiskerttu

text: Ruskotiaiskerttua esiintyy Afrikan itäosissa. Lajin on kuvattu olevan paikallisesti yleinen Etiopiassa ja harvinaisempi muualla esiintymisalueellaan. Laji on luokiteltu elinvoimaiseksi.


Tšekin alle 18-vuotiaiden jääkiekkomaajoukkue edustaa Tšekkiä jääkiekon alle 18-vuotiaiden maailmanmestaruuskilpailuissa.


title: Pensastiaiskerttu

text: Pensastiaiskerttu ("Curruca subcaerulea") on kerttujen heimoon kuuluva varpuslintu.


title: Pensastiaiskerttu

text: Pensastiaiskerttua esiintyy Afrikan eteläosissa. Sitä tavataan Angolassa, Botswanassa, Lesothossa, Namibiassa, Etelä-Afrikassa, Swazimaassa, Zimbabwessa ja Sambiassa. Lajin on kuvattu olevan suhteellisen yleinen sopivissa elinympäristöissä koko sen levinneisyysalueen laajuisesti. Pensastiaiskerttu on luokiteltu elinvoimaiseksi.


title: Carl von Linné (Forsslundin veistos)

text: Carl von Linnén rintakuva on Jonas Forsslundin pronssinen veistos vuodelta 1807. Sen nykyinen sijaintipaikka on Luonnontieteellinen keskusmuseo Helsingissä. Veistos on tiettävästi ostettu aikoinaan Turun akatemiaan.


title: Carl von Linné (Forsslundin veistos)

text: Teoksen tilauksen aloitteentekijänä oli henkilääkäri (livmedikus) Sven Anders Hedin. Teos valettiin kipsiin ja paljastettiin Ruotsissa Wäxjön lukiossa. Pronssivalos oli tarkoitus lunastaa myöhemmin, mutta syystä tai toisesta niin ei käynyt, vaan veistos ostettiin Turkuun Turun akatemian luonnonhistorialliseen museoon, josta se myöhemmin yliopiston siirron myötä päätyi Helsinkiin. Yksi veistos, jonka materiaali on terrakotta, on tietojen mukaan alkujaan mennyt kreivi Gustaf Trolle-Bonden omistamaan Sävstaholmiin, josta se on siirtynyt Teleborgin linnaan. Tästä materiaalista sitä valmistettiin vain kolme kappaletta.


title: Carl von Linné (Forsslundin veistos)

text: Yksi kipsivalos meni Uppsalan yliopiston "ludi saeculares" -juhlan yhteydessä kasvitieteen laitoksen rakennukseen paikalle, jonne myöhemmin sijoitettiin Linnétä esittävä veistos.


title: Carl von Linné (Forsslundin veistos)

text: Veistoksesta on tehty useita kipsivaloksia, ja lisäksi siitä on tehty pienikokoisia jäljennöksiä norsunluusta ja kipsistä. Niissä on pyöreä, reunuksella varustettu jalusta.


title: Carl von Linné (Forsslundin veistos)

text: Sven Hedinin mukaan Forsslund tutki jo nuorena Linnén kasvoja, ja siten hän kykeni tekemään hyvin elävän veistoksen.


title: Kaukosen silta

text: Kaukosen silta on kantatie 79:llä Kittilässä, Kaukosen kylän kohdalla sijaitseva Ounasjoen ylittävä silta. Sillan rakentaminen alkoi vuoden 2013 syksyllä ja silta avattiin liikenteelle 29. elokuuta 2014. Silta on kolmiaukkoinen jännitetty betonipalkkisilta, pituudeltaan 176 metriä ja leveydeltään 13 metriä. Sillalla on kahden ajokaistan lisäksi kevyen liikenteen väylä.


title: Kaukosen silta

text: Uusi silta rakennettiin noin 500 metriä vanhan sillan pohjoispuolelle. Se vaati kantatien uudelleenlinjauksen noin 3,3 kilometrin matkalta sekä Kaukosen kylän alueella olevien teiden uudelleensuunnittelun. Uuden sillan valmistuttua vanha silta sekä sen eteläpuolella peltojen keskellä oleva tien pengerrys purettiin tulvariskien vähentämiseksi.


title: Kaukosen silta

text:
Vanha Kaukosen silta oli valmistunut vuonna 1952, ja se oli erittäin huonokuntoinen, sekä vain 4,5 metriä leveänä nykyaikaiselle raskaalle liikenteelle myös aivan liian kapea. Sillan huonon kunnon vuoksi Lapin Ely-keskus määräsi sillalle 50 tonnin kokonaispaino- ja 16 tonnin telipainorajoituksen 1. toukokuuta 2012 alkaen. Sillan painorajoitus aiheutti merkittäviä lisäkustannuksia, sillä raskas liikenne joutui kiertämään sillan joko Sodankylän tai Kolarin kautta, mikä lisäsi ajomatkaa 65 tai 82 kilometriä kiertoreitistä riippuen. Lisäksi kumpikin kiertoreitti vaati kapean, mutkikkaan ja huonokuntoisen kantatie 80:n käyttöä, mikä heikensi liikenneturvallisuutta huomattavasti.
Sillalla oli sen kapeuden vuoksi myös Suomen kantatieverkolla ainoa laatuaan oleva Väistämisvelvollisuus kohdattaessa -liikennejärjestely. Vanha silta sekä tien pengerrys aiheuttivat myös sillan pohjoispuolelle vuosittain suuren tulvariskin.


title: Matthew Beovich

text: Matthew Beovich (1. huhtikuuta 1896 Carlton – 24. lokakuuta 1981) oli australialainen roomalaiskatolinen arkkipiispa. Hänet vihki papiksi Melbournen arkkihiippakuntaan Giuseppe Palica 22. joulukuuta 1922, ja hänet nimitettiin Adelaiden arkkipiispaksi 11. joulukuuta 1939. Piispaksi vihkiminen seurasi 7. huhtikuuta 1940. Pääkonsekraattorina toimi Giovanni Panico, jota avustivat Norman Thomas Gilroy ja James Patrick O'Collins.


title: Matthew Beovich

text: Beovich osallistui Vatikaanin toiseen kirkolliskokoukseen. Hän jäi eläkkeelle 1. toukokuuta 1971.


title: Matthew Beovich

text: Beovich oli kroatialaissyntyisen Matta Beovichin ja tämän vaimon Elizabethin (o.s. Kenny) neljästä lapsesta toinen. Hän opiskeli vuosina 1917–1923 pappeutta varten Rooman Paavillisessa Urbaniana-yliopistossa.


title: Daniel Eugene Hurley

text: Daniel Eugene Hurley (s. 21. huhtikuuta 1940 Orroroo) on australialainen roomalaiskatolinen piispa. Hänet vihki papiksi Port Pirien hiippakuntaan Bryan Gallagher 27. kesäkuuta 1964, ja hänet nimitettiin saman hiippakunnan johtoon 27. marraskuuta 1998. Piispaksi vihkiminen seurasi 12. helmikuuta 1999. Pääkonsekraattorina toimi Leonard Anthony Faulkner, jota avustivat Noel Desmond Daly ja Edmund John Patrick Collins.


title: Daniel Eugene Hurley

text: Hurley sai 3. heinäkuuta 2007 nimityksen Darwinin piispaksi, jonka virkaan hänet asetettiin 29. elokuuta.


title: Edmund John Patrick Collins

text: Edmund John Patrick Collins MSC (22. maaliskuuta 1931 Braidwood – 8. elokuuta 2014 Sydney) oli australialainen roomalaiskatolinen piispa. Hänet vihki papiksi Norman Thomas Gilroy, ja hänet nimitettiin Darwinin hiippakunnan johtoon 28. huhtikuuta 1986. Piispaksi vihkiminen seurasi 3. heinäkuuta. Pääkonsekraattorina toimi Leonard Anthony Faulkner, jota avustivat Edward Francis Kelly ja Eugene James Cuskelly.


title: Edmund John Patrick Collins

text: Collins jäi eläkkeelle 3. heinäkuuta 2007.


title: Christopher Alan Saunders

text: Christopher Alan Saunders (s. 15. tammikuuta 1950 Melbourne) on australialainen roomalaiskatolinen piispa. Hänet vihki papiksi Broomen hiippakuntaan John Jobst 28. elokuuta 1976, ja hänet nimitettiin saman hiippakunnan johtoon 3. marraskuuta 1995. Piispaksi vihkiminen seurasi 8. helmikuuta 1996. Pääkonsekraattorina toimi Jobst, jota avustivat Justin Joseph Bianchini ja Edmund John Patrick Collins.


title: Tragic Idol

text: Tragic Idol on Paradise Lostin kolmastoista studioalbumi, joka julkaistiin 23. huhtikuuta 2012. Se nousi Suomen virallisen listan sijalle 15.


title: Tragic Idol

text: Kaikki kappaleet säveltänyt ja sanoittanut Nick Holmes ja Greg Mackintosh.


title: Tragic Idol

text: Albumista on julkaistu limited edition digipack -versio, jonka mukana tuli ylimääräinen bonus-CD, joka sisälsi seuraavat kappaleet:


title: Justin Joseph Bianchini

text: Justin Joseph Bianchini (s. 28. tammikuuta 1941 City of Subiaco) on australialainen roomalaiskatolinen piispa. Hänet vihki papiksi Perthin arkkihiippakuntaan Giuseppe Siri 29. kesäkuuta 1964, ja hänet nimitettiin Geraldtonin hiippakunnan johtoon 25. maaliskuuta 1992. Piispaksi vihkiminen seurasi 19. toukokuuta. Pääkonsekraattorina toimi Barry James Hickey, jota avustivat Peter Quinn ja Robert Healy.


title: Barry James Hickey

text: Barry James Hickey (s. 16. huhtikuuta 1936 Leonora) on australialainen roomalaiskatolinen arkkipiispa. Hänet vihki papiksi Perthin arkkihiippakuntaan Paolo Giobbe 20. joulukuuta 1958. Hänet nimitettiin Geraldtonin hiippakunnan johtoon 22. maaliskuuta 1984, ja piispaksi vihkiminen seurasi 1. toukokuuta. Pääkonsekraattorina toimi William Joseph Foley, jota avustivat Launcelot John Goody ja Francis Xavier Thomas.


title: Barry James Hickey

text: 23. heinäkuuta 1991 Hickey sai nimityksen Perthin arkkipiispaksi, jonka virkaan hänet asetettiin 27. elokuuta. Hän jäi eläkkeelle 20. helmikuuta 2012.


title: Eurovision laulukilpailu 2015

text: Eurovision laulukilpailu 2015 oli järjestyksessään 60. , joka järjestettiin Wienissä, Itävallassa maan voitettua vuoden 2014 kilpailun. Semifinaalit käytiin 19. ja 21. toukokuuta ja finaali 23. toukokuuta.


title: Eurovision laulukilpailu 2015

text: Vuoden 2014 kilpailussa Itävallalle voiton toi Conchita Wurst kappaleellaan ”Rise Like a Phoenix”, joka keräsi finaalissa 290 pistettä. Vuosi 2015 oli toinen kerta, kun Euroviisut järjestetään Itävallassa; edellinen kerta oli vuonna . Australia osallistui kisaan ensi kertaa.


title: Eurovision laulukilpailu 2015

text: Kilpailun voitti Ruotsin edustaja Måns Zelmerlöw kappaleellaan "Heroes". Isäntämaa Itävalta sijoittui finaalissa jaetulle viimeiselle sijalle Saksan kanssa eikä saanut ainuttakaan pistettä. Kilpailussa katsojien ja tuomareiden äänet erosivat toisistaan. Pelkkien katsojien äänten perusteella Italia olisi voittanut kisat, mutta Ruotsi voitti tuomarien äänien avulla.


title: Eurovision laulukilpailu 2015

text: Tänä vuonna Euroviisut näytettiin ensimmäistä kertaa Kiinassa. Lähetyksen välitti internetissä toimiva Mango TV, joka tavoittaa 150 miljoonaa kiinalaista. Maa on jo pitkään halunnut kisaan mukaan, mutta osallistumisesta ei ole tehty vielä mitään päätöksiä. Kiinan toiseksi suurin tv-yhtiö neuvottelee EBUn kanssa Kiinan osallistumisesta Euroviisuihin.


title: Eurovision laulukilpailu 2015

text: Itävallan yleisradioyhtiö ORF alkoi selvittää isäntäkaupunkia heti Conchita Wurstin voiton jälkeen. Isäntäkaupungiksi ORF ehdotti Wieniä tai Salzburgia. Näiden lisäksi ehdolle asettui Graz, Innsbruck, Klagenfurt, Oberwart ja Wels. Salzburg kuitenkin vetäytyi ehdokkuudesta. ORF ilmoitti, että päätös kilpailupaikasta tehdään kahden kuukauden kuluessa. Kesäkuun 21. päivänä 2014 EBU ilmoitti kyvykkäimmät isäntäkaupungit, jotka ovat Wien, Graz ja Innsbruck. Elokuun 6. päivänä 2014 isäntäkaupungiksi valittiin lopulta maan pääkaupunki Wien ja areenaksi Wiener Stadthalle.


title: Eurovision laulukilpailu 2015

text: Joulukuun 19. päivänä 2014 Itävallan yleisradioyhtiö ORF julkisti, että Wienin Euroviisujen juontajiksi on valittu Mirjam Weichselbraun, Alice Tumler sekä Arabella Kiesbauer. Artistien lämpiön, ns. green roomin, emäntänä toimi edellisen vuoden viisuvoittaja Conchita Wurst.


title: Eurovision laulukilpailu 2015

text: Maat jaettiin semifinaaleihin 26. tammikuuta 2015. Koska Wien on maantieteellisesti lähellä sekä Ranskaa että Saksaa, ne äänestivät eri semifinaaleissa. EBU suoritti arvonnan, jonka seurauksena Ranska äänesti 1. semifinaalissa ja Saksa 2. semifinaalissa. Israel pyysi saada esiintyä toisessa semifinaalissa ensimmäiselle semifinaalipäivälle osuneen kansallisen pyhäpäivän takia. Automaattisia finaalimaita lukuun ottamatta (Itävalta, Big 5 ja Australia) maat jaettiin viiteen ryhmään. Jako perustui äänestyksiin edellisten kymmenen vuoden ajalta.


title: Eurovision laulukilpailu 2015

text: Kuten edellisvuonna, myös vuoden 2015 kilpailussa tuottajat päättivät semifinaalien ja finaalin esiintymisjärjestyksen.


title: Eurovision laulukilpailu 2015

text: Vuoden 2015 Euroviisuihin osallistui 40 maata. Semifinalistien jako suoritettiin 26. tammikuuta järjestetyssä arvonnassa. Ensimmäistä kertaa kilpailuun osallistui Australia, jonka osallistumisesta tiedotettiin 10. helmikuuta. EBU kutsui Australian mukaan kilpailun 60-vuotisjuhlavuoden kunniaksi. Australia pääsi suoraan finaaliin ja sai sen lisäksi äänestää molemmissa semifinaaleissa.


title: Eurovision laulukilpailu 2015

text: Espanja, Itävalta, Ranska ja Australia äänestivät tässä semifinaalissa. Finaaliin päässeet on merkitty tummalla värillä.


title: Eurovision laulukilpailu 2015

text: Iso-Britannia, Italia, Saksa ja Australia äänestivät tässä semifinaalissa.


title: Eurovision laulukilpailu 2015

text: Finaalissa oli Australian osallistumisen myötä poikkeuksellisesti 27 maata.


title: Noel Desmond Daly

text: Noel Desmond Daly (10. helmikuuta 1929 Sale – 14. tammikuuta 2004) oli australialainen roomalaiskatolinen piispa. Hänet vihki papiksi Salen hiippakuntaan Richard Ryan 27. heinäkuuta 1952. Hänet nimitettiin Sandhurstin hiippakunnan johtoon 21. huhtikuuta 1979, ja piispaksi vihkiminen seurasi 11. heinäkuuta. Pääkonsekraattorina toimi Arthur Francis Fox, jota avustivat Bernard Denis Stewart ja Francis Xavier Thomas.


title: Noel Desmond Daly

text: Daly erosi tehtävistään 1. heinäkuuta 2000.


title: Miranda Leek

text: Miranda Leek (s. 18. toukokuuta 1993 Des Moines, Iowa) on yhdysvaltalainen jousiampuja. Hän kilpaili vuoden 2012 kesäolympialaisissa Lontoossa, jossa hän kuului kuudenneksi sijoittuneeseen joukkueeseen ja lisäksi jäi yksilökilpailussa 17. sijalle. Pan-Amerikan kisoissa 2011 Leek sai hopeaa sekä yksilö- että joukkuekilpailussa.


title: Siirtoväen huollon keskus

text:
Siirtoväen huollon keskus oli Suomessa sisäasiainministeriön alaisena toiminut, talvisodan lopulla perustettu sotatoimialueilta, myöhemmin luovutetuilta alueilta evakuoidun väestön huolto-organisaatio. Sitä johti Urho Kekkonen väestönsiirtoasioista vastaavan II maatalousministerin, Juho Koiviston alaisuudessa. Siirtoväen huollon keskus täydensi huoltotehtäviä hoitaneiden muiden elinten ja järjestöjen, kuten kansanhuoltoministeriön ja -lautakuntien sekä Vapaan Huollon toimintaa.
Kansanhuoltolautakunnat perustettiin kuntiin alkusyksyn 1939 kuluessa. Niiden tehtäviin kuului myös evakoista eli sotatoimien alta siirretyistä tai paenneista huolehtiminen. Jo joulukuussa oli selvää, että tarvittiin erityinen virasto huolehtimaan sotapakolaisista. Virastoa kaavaili kansanhuoltoministeri Rainer von Fieandt. Hänen keskustelukumppaneitaan olivat Jukka Rangell, Koivisto ja myöhemmässä vaiheessa erityisesti Urho Kekkonen.


title: Siirtoväen huollon keskus

text: 3. tammikuuta 1940 tehtävän saanut Kekkonen teki aluksi nopean kiertomatkan tutustuakseen evakuoitujen olosuhteisiin. Uuden organisaation oli tarkoitus koota hajallaan eri ministeriöissä olleita toimintoja keskusviraston tasoiseen elimeen. Ministeri Koivisto vastusti kuitenkin näin itsenäistä asemaa. Siirtoväen huollon keskuksesta muotoutui sisäministeriöön perustettava väliaikainen osasto. Sitä koskeva asetus annettiin 17. tammikuuta 1940.


title: Dawesin suunnitelma

text: Dawesin suunnitelma oli vuonna 1924 laadittu suunnitelma siitä, miten Saksa kykenisi maksamaan sille ensimmäisen maailmansodan jälkeen määrätyt sotakorvaukset. Se laadittiin vuoden 1923 Ruhrin miehityksen ja Saksan hyperinflaation seurauksena.


title: Dawesin suunnitelma

text: Britannian ja Yhdysvaltojen hallitusten aloitteesta sotakorvauskysymystä pohtimaan asetettiin kansainvälinen asiantuntijakomitea, jota johti yhdysvaltalainen pankkiiri Charles G. Dawes. Komitean mietinnön pohjalta laaditun suunnitelman mukaan Saksa maksaisi korvauksia ensimmäisenä vuonna miljardi kultamarkkaa ja sen jälkeen summa nousisi asteittain ja olisi 2,5 miljardia kultamarkkaa vuonna 1928. Maksujen lopulliseen kokonaismäärään ei otettu kantaa. Suunnitelmaan sisältyi myös reichsbankin uudelleenjärjestely sekä Saksalle myönnettävä 800 miljoonan markan laina. Ympärysvallat ja Saksa hyväksyivät suunnitelman 16. elokuuta 1924. Tämän jälkeen ympärysvallat lopettivat Ruhrin miehityksen.


title: Dawesin suunnitelma

text: Dawes sai suunnitelman laatimisesta vuonna 1925 Nobelin rauhanpalkinnon. Vuonna 1929 Dawesin suunnitelma korvattiin Youngin suunnitelmalla.


title: Trouble Will Find Me

text: Trouble Will Find Me on yhdysvaltalaisen indie rock -yhtye The Nationalin kuudes studioalbumi vuodelta 2013.


title: Trouble Will Find Me

text: Albumi sai kriitikoilta hyvän vastaanoton. Suomessa albumi on ollut virallisella listalla viikon ja on sijoittunut parhaimmillaan kolmanneksi.


title: Trouble Will Find Me

text: Albumilta on julkaistu kaksi singleä. Ensimmäinen single, "Demons", julkaistiin 15. huhtikuuta 2013. Musiikkivideo, jossa kuvataan time lapse -tekniikalla albumin kansikuvan maalaamista seinälle, julkaistiin viikkoa aiemmin 8. huhtikuuta.


title: Trouble Will Find Me

text: Toinen single, "Don't Swallow The Cap" julkaistiin Euroopan radioasemilla 13. toukokuuta 2013.


title: Trouble Will Find Me

text: "Trouble Will Find Me" on saanut hyviä arvosteluita kriitikoilta. Metacriticissä, joka laskee painotetun keskiarvon arvosteluista asteikolla 0–100, albumi on saanut 84 pistettä 39 arvosteluun perustuen.


title: Roope Tähkä

text: Roope Tähkä (s. 14. heinäkuuta 1981) on suomalainen koripallovalmentaja ja aktiiviuransa lopettanut koripalloilija.


title: Roope Tähkä

text: Tampereen NMKY:n kasvatti, 194-senttinen Tähkä pelasi Suomen pääsarjassa viiden kauden ajan edustaen Tampereen Pyrintöä. Pyrinnön joukkueessa Tähkä saavutti kaudella 2000–2001 SM-hopeaa ja Suomen cupin hopeaa. Pyrinnön jälkeen hän edusti I-divisioonassa pelannutta BC Nokiaa neljän kauden ajan, tosin viimeisellä kaudellaan hän ei pelannut.


title: Roope Tähkä

text: Kaudella 2013–2014 Tähkä toimi Tampereen Pyrinnön naisjoukkueen apuvalmentajana I-divisioonassa. Pyrintö nousi Naisten Korisliigaan, ja Tähkä jatkoi tehtävässään apuvalmentajana. Pyrintö sijoittui paluukaudellaan pääsarjassa yhdeksänneksi ja putosi ensimmäisenä joukkueena pudotuspeleistä. Kaudeksi 2015–2016 Tähkä nousi Pyrinnön naisjoukkueen päävalmentajaksi.


title: Roope Tähkä

text: Tähkä on toiminut myös Suomen Koripalloliiton hallituksessa.


title: Kapintiaiskerttu

text: Kapintiaiskerttu ("Curruca layardi") on kerttujen heimoon kuuluva varpuslintu.


title: Kapintiaiskerttu

text: Kapintiaiskerttua tavataan Lesothossa, Namibiassa ja Etelä-Afrikassa. Lajia on kuvattu paikallisesti melko yleisestä yleiseksi, ja se on luokiteltu elinvoimaiseksi.


title: The National (albumi)

text: The National on yhdysvaltalaisen indie rock -yhtyeen The Nationalin debyyttialbumi. Albumi on tyyliltään countryvaikutteisempi kuin yhtyeen myöhemmät albumit. Sanoitusta kappaleesta ”29 Years” käytettiin myöhemmin yhtyeen vuoden 2007 albumin "Boxer" kappaleessa ”Slow Show”.


title: The National (albumi)

text: Mies albumin kansikuvassa on yhtyeen rumpali Bryan Devendorf.


title: Vyötiaiskerttu

text: Vyötiaiskerttu ("Curruca boehmi") on kerttujen heimoon kuuluva varpuslintu.


title: Vyötiaiskerttu

text: Vyötiaiskerttua tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Youngin suunnitelma

text: Youngin suunnitelma oli vuonna 1929 laadittu järjestely Saksalle ensimmäisen maailmansodan jälkeen määrättyjen sotakorvausten maksamisesta. Se korvasi vuonna 1924 käyttöönotetun Dawesin suunnitelman.


title: Youngin suunnitelma

text: Suunnitelman laati yhdysvaltalaisen Owen D. Youngin johtama komitea, joka aloitti toimintansa Pariisissa 11. helmikuuta 1929. Komitea esitti mietintönsä 7. kesäkuuta samana vuonna ja sen pohjalta pienin muutoksin muokattu suunnitelma hyväksyttiin 1. syyskuuta 1930. Suunnitelmassa Saksan maksettavaksi määrättyä korvaussummaa pienennettiin 121 miljardiin reichsmarkiin, jotka tulisi maksaa 59 vuoden aikana. Suunnitelmaan sisältyi myös Kansainvälisen järjestelypankin perustaminen ja Saksan talouselämän ulkomaisen kontrolloinnin lopettaminen.


title: Youngin suunnitelma

text: 1930-luvun lama vei nopeasti Saksan maksukyvyn pian Youngin suunnitelman käyttöönoton jälkeen. Lausannen konferenssi ehdotti vuonna 1932 korvaussumman alentamista nimelliseen kolmeen miljardiin markkaan, mutta päätöstä ei koskaan ratifioitu. Adolf Hitlerin valtaannousun jälkeen Saksa ilmoitti luopuvansa kokonaan sotakorvausten maksamisesta.


title: Avecra

text: Avecra on VR-Yhtymän omistama ravintolapalveluja junissa ja rautatieasemilla tarjoava yhteisyritys. Junissa Avecra hoitaa ravintolavaunujen palveluita ja InterCity2-junissa kiertäviä myyntikärryjä. Asemilla Avecra hoitaa asemaravintoloiden palveluja. Sittemmin Rail Gourmet oli ostanut VR:ltä 40 % osuuden Avecran toiminnasta, jolloin Avecra Oy oli VR Yhtymän ja Rail Gourmet Groupin yhdessä omistama ravintolayhtiö.


title: Avecra

text: VR Group ja Rail Gourmet Group ovat 23.5.2017 sopineet osakekaupasta, jolla brittiläinen junacatering-yhtiö myy 40 % omistusosuutensa VR:lle.


title: Avecra

text: Avecra hoitaa junissa ravintolavaunupalveluja.


title: Avecra

text: Pendolino-junissa on ilmeeltään ja annoksiltaan italialaistyyppinen ravintola Prego, jossa listalla on muun muassa pasta-annoksia.InterCity-junissa kiertää myös MiniBistro-myyntikärry, jonka tuotevalikoimassa on muun muassa kahvia, leipiä, viiniä, olutta ja makeisia.


title: Avecra

text: InterCity-junissa on myös vuonna 2014 avattu kaksikerroksinen Duettoplus ravintolavaunu.


title: Avecra

text: Lähinnä sisämaan pikajunissa ravintolapalveluista vastaa Avecra ja ravintolavaununa käytetään Raileria, joka on niin sisustukseltaan, kuin valikoimaltaankin retrohenkinen. Valikoimiin kuuluu muun muassa berliininmunkit, Suffelit ja omenalimonadi. Sisustuksessa on käytetty muovisia kalusteita, retrohenkisiä värejä ja vanhoja valokuvia. Tunnelma on 1970-lukulainen.


title: Avecra

text: Avecra vastaa ravintolapalveluista Helsingin, Pasilan, Turun, Keravan, Tampereen ja Seinäjoen asemilla.


title: Arthur Francis Fox

text: Arthur Francis Fox (27. elokuuta 1904 Melbourne – 16. helmikuuta 1997) oli australialainen roomalaiskatolinen piispa. Hänet vihki papiksi Melbournen arkkihiippakuntaan Daniel Mannix 13. heinäkuuta 1930. Hänet nimitettiin Melbournen vihkipiispaksi sekä Rhinocoruran titulaaripiispaksi 11. lokakuuta 1956, ja piispaksi vihkiminen seurasi 20. tammikuuta 1957. Pääkonsekraattorina toimi Justin Daniel Simonds, jota avustivat James Patrick O'Collins ja Bernard Denis Stewart.


title: Arthur Francis Fox

text: Fox sai 29. marraskuuta 1967 nimityksen Salen piispaksi, jonka virkaan hänet asetettiin 31. tammikuuta 1968. Hän osallistui Vatikaanin toiseen kirkolliskokoukseen ja jäi eläkkeelle 25. helmikuuta 1981.


title: Arthur Francis Fox

text: Fox eli 92-vuotiaaksi, mutta sokeutui ennen kuolemaansa.


title: Bernard Denis Stewart

text: Bernard Denis Stewart (2. elokuuta 1900 Essendon – 15. lokakuuta 1988) oli australialainen roomalaiskatolinen piispa. Hänet vihki papiksi Melbournen arkkihiippakuntaan Pietro Fumasoni Biondi 8. joulukuuta 1929, ja hänet nimitettiin Sandhurstin koadjuuttoripiispaksi sekä Ucreksen titulaaripiispaksi 12. joulukuuta 1946. Piispaksi vihkiminen seurasi 11. helmikuuta 1947. Pääkonsekraattorina toimi Justin Daniel Simonds, jota avustivat Matthew Beovich ja Patrick Francis Lyons.


title: Bernard Denis Stewart

text: Stewartista tuli 18. elokuuta 1950 Sandhurstin piispa. Hän osallistui Vatikaanin toiseen kirkolliskokoukseen ja jäi eläkkeelle 21. huhtikuuta 1979.


title: Bernard Denis Stewart

text: Bernard oli Ronald ja Rosanne Stewartin kahdeksasta lapsesta kolmas. Stewart työskenteli myös juristina 1920-luvulla. Hän harrasti useita urheilulajeja ja pelasi australialaista jalkapalloa Victorian Football League -tasolla.


title: Francis Xavier Thomas

text: Francis Xavier Thomas (28. maaliskuuta 1906 Bendigo – 5. elokuuta 1985) oli australialainen roomalaiskatolinen piispa. Hänet vihki papiksi Sandhurstin hiippakuntaan John McCarthy 13. heinäkuuta 1930. Hänet nimitettiin Geraldtonin hiippakunnan johtoon 18. kesäkuuta 1962, ja piispaksi vihkiminen seurasi 31. heinäkuuta. Pääkonsekraattorina toimi Bernard Denis Stewart, jota avustivat Thomas Vincent Cahill ja Arthur Francis Fox.


title: Francis Xavier Thomas

text: Thomas osallistui Vatikaanin toiseen kirkolliskokoukseen. Hän jäi eläkkeelle 13. heinäkuuta 1981.


title: Riacen pronssipatsaat

text: Riacen pronssipatsaat () ovat 460 eaa – 430 eaa tehdyt kreikkalaiset pronssipatsaat.


title: Riacen pronssipatsaat

text: Patsaat löysi roomalainen turisti vuonna 1972. Hän oli lomaillemassa Riacen kunnassa Etelä-Italiassa Joonianmeren rannikolla. Sukeltaessaan Riacen edustalla, hän huomasi merenpohjassa pronssisen käden. Alue tutkittiin ja sieltä löytyi kaksi noin kaksimetristä pronssipatsasta, joiden arveltiin esittävän kreikkalaisia sotilaita. Löytö sai aikanaan laajaa huomiota. Patsaiden entisöinti saatiin valmiiksi vuonna 1981. Entisöinnin jälkeen veistokset asetettiin näytteille Firenzeessä ja Roomaassa. Tämän jälkeen ne siirrettiin takaisin Calabriaan. Siitä saakka ne ovat olleet näytteillä Reggio di Calabrian kaupungissa olevassa Magna Graecian kansallismuseossa, "Museo nazionale della Magna Grecia".


title: George Cooke

text: George Edwin Cooke (17. helmikuuta 1883 Saint Louis, Missouri – 3. kesäkuuta 1969 Saint Louis, Missouri) oli yhdysvaltalainen jalkapalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen St. Rose -joukkueeseen. Myös hänen veljensä Thomas Cooke osallistui kisoihin.


title: Riace

text: Riace on kunta Reggio Calabrian metropolikaupungissa Calabrian hallintoalueella Etelä-Italiassa Joonianmeren rannalla. Kunta on tullut kuuluisaksi sen rannikolta löytyneistä muinaisista kreikkalaisista pronssipatsaista, Riacen pronssipatsaista


title: Gustav Bauer

text: Gustav Adolf Bauer (6. tammikuuta 1870 Darkehmen – 16. syyskuuta 1944 Berliini) oli saksalainen sosiaalidemokraattinen poliitikko, joka toimi Saksan valtakunnankanslerina vuosina 1919–1920.


title: Gustav Bauer

text: Bauer oli kotoisin Itä-Preussin Darkehmenista (nyk. Ozersk Venäjällä) ja työskenteli toimistovirkailijana Königsbergissä. Hän perusti vuonna 1895 toimistotyöntekijöiden ammattijärjestön ja toimi sen puheenjohtajana vuoteen 1908. Bauer toimi vuodesta 1903 Saksan vapaiden ammattiliittojen keskustyöläissihteeristön johdossa sekä vuosina 1908–1918 ammattiliittojen keskusjärjestön varapuheenjohtajana. Hänet valittiin valtiopäiville vuonna 1912 Saksan sosiaalidemokraattisen puolueen (SPD) edustajana ja nimitettiin lokakuussa 1918 Saksan ensimmäiseksi työministeriksi Max von Badenin johtamaan viimeiseen keisarikunnan aikaiseen hallitukseen. Hän toimi työministerinä myös Philipp Scheidemannin hallituksessa helmikuusta kesäkuuhun 1919. Scheidemannin erottua Bauer nimitettiin hänen tilalleen kansleriksi. Hänen hallituksensa tärkeimpänä tehtävänä oli Versaillesin rauhansopimuksen hyväksymisen varmistaminen, mikä oli Saksassa hyvin epäsuosittu ja epäkiitollinen tehtävä. Bauer erosi maaliskuussa 1920 epäonnistuneen Kappin vallankaappauksen jälkeen, mutta toimi vielä valtiovarainministerinä ja varakanslerina Hermann Müllerin ja Joseph Wirthin hallituksissa.


title: Harry Tate

text: Harry Francis Tate (31. heinäkuuta 1886 Saint Louis, Missouri – 27. lokakuuta 1954 Saint Louis, Missouri) oli yhdysvaltalainen jalkapalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen St. Rose -joukkueeseen.


title: Habibur Rehman

text: Habibur Rehman (s. 15. elokuuta 1925) on pakistanilainen entinen maahockeypelaaja ja olympiamitalisti. Hän kilpaili vuoden 1956 kesäolympialaisissa Melbournessa ja kuului siellä lajissa hopeaa saaneeseen joukkueeseen. Rehman oli jo aiemmin osallistunut Helsingin kesäolympialaisiin 1952 ja sijoittunut joukkueineen neljänneksi.


title: Ahmed Naseer Bunda

text: Ahmed Naseer Bunda (s. 15. toukokuuta 1932 Rawalpindi) on pakistanilainen entinen maahockeypelaaja ja olympiavoittaja. Hän kuului lajissa kultaa voittaneeseen joukkueeseen vuoden 1960 kesäolympialaisissa Roomassa ja sai siinä lisäksi joukkueineen hopeaa kesäolympialaisissa 1956 Melbournessa.


title: Jerzy Zabielski

text: Jerzy Feliks Zabielski (28. maaliskuuta 1897 Varsova – 19. marraskuuta 1958 Varsova) oli puolalainen miekkailija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia säilän joukkuekilpailussa. Hän osallistui myös Pariisin kesäolympialaisiin 1924 ja kuului siellä säilässä ensimmäisellä kierroksella pudonneeseen joukkueeseen.


title: Oreste Puliti

text: Oreste Puliti (18. helmikuuta 1891 Livorno – 5. helmikuuta 1958 Lucca) oli italialainen miekkailija ja moninkertainen olympiavoittaja. Vuoden 1920 kesäolympialaisissa Antwerpenissä hän voitti kultaa floretin ja säilän joukkuekilpailuissa. Kesäolympialaisissa 1924 Pariisissa hän voitti jälleen kultaa säilän ja vuoden 1928 kesäolympialaisissa Amsterdamissa floretin joukkuekilpailussa. Amsterdamin kisoissa Puliti kuului lisäksi säilässä hopeaa saaneeseen joukkueeseen.


title: Salomon Zeldenrust

text: Salomon Zeldenrust (17. helmikuuta 1884 Amsterdam, Alankomaat – 20. heinäkuuta 1958 Knokke, Belgia) oli alankomaalainen miekkailija ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä säilässä pronssia saaneeseen joukkueeseen.


title: Ernest Gevers

text: Ernest Jules Henri Jean Marie Gevers (28. elokuuta 1891 Antwerpen – 1965) oli belgialainen miekkailija ja kaksinkertainen olympiamitalisti. Hän sai vuoden 1920 kesäolympialaisissa Antwerpenissä hopeaa kalvan joukkuekilpailussa ja sijoittui neljänneksi sen yksilökilpailussa.


title: Ernest Gevers

text: Vuoden 1924 kesäolympialaisissa Pariisissa Gevers sai kalvan joukkuekilpailussa taas hopeaa ja jäi sen yksilökilpailussa 12. sijalle.


title: Jan van der Wiel

text: Jan van der Wiel (31. toukokuuta 1892 Breda – 24. marraskuuta 1962 Haag) oli alankomaalainen miekkailija ja kaksinkertainen olympiamitalisti. Hän oli mukana saamassa vuoden 1920 kesäolympialaisissa Antwerpenissä pronssia säilän joukkuekilpailussa ja toisti saavutuksensa vuoden 1924 kesäolympialaisissa Pariisissa. Wiel osallistui myös Amsterdamin kesäolympialaisiin 1928.


title: Adrian Leo Doyle

text: Adrian Leo Doyle (s. 16. marraskuuta 1936 Hobart) on australialainen roomalaiskatolinen arkkipiispa. Hänet vihki papiksi Hobartin arkkihiippakuntaan Grégoire-Pierre XV Agagianian 20. joulukuuta 1961. Hänet nimitettiin Hobartin koadjuuttoriarkkipiispaksi 10. marraskuuta 1997, ja piispaksi vihkiminen seurasi 6. helmikuuta 1998. Pääkonsekraattorina toimi Joseph Eric D'Arcy, jota avustivat Kevin Michael Manning ja Peter Joseph Connors.


title: Adrian Leo Doyle

text: Doylesta tuli 26. heinäkuuta 1999 Hobartin arkkipiispa, jonka virkaan hänet asetettiin 26. elokuuta. Hän jäi eläkkeelle 19. heinäkuuta 2013.


title: Kevin Michael Manning

text: Kevin Michael Manning (s. 2. marraskuuta 1933 Coolah) on australialainen roomalaiskatolinen piispa. Hänet vihki papiksi Bathurstin hiippakuntaan Grégoire-Pierre XV Agagianian 20. joulukuuta 1961. Hänet nimitettiin Armidalen hiippakunnan johtoon 26. huhtikuuta 1991, ja piispaksi vihkiminen seurasi 10. heinäkuuta. Pääkonsekraattorina toimi Edward Bede Clancy, jota avustivat Henry Joseph Kennedy ja Patrick Dougherty.


title: Kevin Michael Manning

text: Manning sai 10. heinäkuuta 1997 nimityksen Parramattan piispaksi, jonka virkaan hänet asetettiin 21. elokuuta. Hän jäi eläkkeelle 8. tammikuuta 2010. Hän sai vielä 30. joulukuuta 2010 nimityksen Wilcannia-Forbesin apostoliseksi hallitsijaksi, jona hän toimi, kunnes erosi 1. joulukuuta 2012.


title: Dino Urbani

text: Dino Urbani (8. maaliskuuta 1882 Livorno – 9. toukokuuta 1958 Varese) oli italialainen miekkailija ja kaksinkertainen olympiavoittaja. Hän kilpaili vuoden 1920 kesäolympialaisissa Antwerpenissä, jossa hän oli mukana voittamassa kultaa sekä kalvan että säilän joukkuekilpailussa. Lisäksi hän osallistui samoissa kisoissa kalvan yksilökilpailuun.


title: Oreste Riva

text: Oreste Riva (21. heinäkuuta 1860 Cremona – 31. joulukuuta 1936) oli italialainen säveltäjä. Hänen tuotantoonsa kuuluu kamarimusiikkikappaleita, kuten "Le geishe", polkka kahdelle mandoliinille ja kitaralle. Vuoden 1920 kesäolympialaisissa Antwerpenissä hän sai taidelajeissa musiikkikilpailussa hopeaa sävellyksellään "Marcia trionfale".


title: Joseph de Craecker

text: Joseph de Craecker (19. tammikuuta 1891 Antwerpen – 23. lokakuuta 1975) oli belgialainen miekkailija ja kaksinkertainen olympiamitalisti. Hän kuului kalvassa hopeaa saaneeseen joukkueeseen sekä vuoden 1920 kesäolympialaisissa Antwerpenissä että vuoden 1924 kesäolympialaisissa Pariisissa. Antwerpenin kisoissa Craecker osallistui lisäksi kalvan yksilökilpailuun.


title: Ilse Pausin

text: Ilse Pausin ("Ulrich"; 7. helmikuuta 1919 Wien – 6. elokuuta 1999) oli itävaltalainen taitoluistelija ja olympiamitalisti. Hän sai pariluistelussa hopeaa vuoden 1936 talviolympialaisissa Garmisch-Partenkirchenissä. Lisäksi hän pääsi pariluistelijana hopeasijalle viisissä perättäisissä taitoluistelun maailmanmestaruuskilpailuissa 1935–1939. Ilse oli luisteluparinsa Erik Pausinin sisko.


title: La tempestad

text: La tempestad on vuonna 2013 tuotettu meksikolainen telenovela. Sen pääosassa näyttelee Tuhkimotarinasta tuttu Ximena Navarrete. Toisen pääosan näyttelee William Levy. Telenovela kertoo Marina Reverte/ Magdalena Artigas (Ximena Navarrete) ja Captain Damian Fabre (William Levy) rakkaustarinan. Ohjaajina ovat toimineet Monica Miguel ja Eric Morales. Käsikirjoituksesta ovat vastanneet Liliana Abud, Ricardo Fiallega, Humberto "Kiko" Olivieri ja Mauricio Ardjis.


title: Iissalo (Säkylä)

text: Iissalo on Säkylän Pyhäjärvellä sijaitseva saari. Sen laajuus on 8 hehtaaria ja on tämän myötä pinta-alaltaan koko järven suurin saari. Saari on kiinteä muinaisjäännös ja se on ollut myös yksityistä luonnonsuojelualuetta vuodesta 1923 lähtien. Iissalossa on rannikon läheisyyden myötä runsas pesimälinnusto, sillä siellä tavataan esimerkiksi punasotkaa, isokoskeloa ja telkkää. Iissalon läheisyydessä sijaitsee myös muutama muu pieni saari, esimerkiksi "Murhassaari" ja "Huilauskari".


title: Moritz von Hessen

text: Moritz von Hessen (6. elokuuta 1926 Racconigi, Piemonte, Italia – 23. toukokuuta 2013 Frankfurt am Main, Saksa) oli saksalainen yrittäjä ja Hessen-Brabantin ruhtinassuvun päämies. Hän oli Suomen kuninkaaksi vuonna 1918 valitun Hessenin prinssin Friedrich Karlin pojanpoika. Maailmanpoliittisen tilanteen vuoksi Suomen kuningaskuntahanke kuitenkin hautautui, eikä Friedrich Karlista tullut kuningasta. Suomalaisissa viestimissä on spekuloitu, että jos historia olisi mennyt toisin ja Friedrich Karlista olisi tullut Suomen kuningas, Mortz von Hessenistä olisi saattanut hänen suorana jälkeläisenään tulla myös Suomen kuningas. Moritz ei kuitenkaan koskaan julistautunut Suomen kruununtavoittelijaksi.


title: Kartena

text: Kartena on kauppala Kretingan kunnallispiirissä, Klaipėdan läänissä, Luoteis-Liettuassa lähellä Itämerta. Vuonna 2001 kylässä asui 2176 asukasta.


title: Grūšlaukė

text: Grūšlaukė on kauppala Kretingan kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 631 asukasta.


title: Vydmantai

text: Vydmantai on kylä Kretingan kunnallispiirissä, Klaipėdan läänissä, Länsi-Liettuassa lähellä Itämerta. Vuonna 2001 kylässä asui 1880 asukasta.


title: Kūlupėnai

text: Kūlupėnai on kylä Kretingan kunnallispiirissä, Klaipėdan läänissä, Luoteis-Liettuassa lähellä Itämerta. Vuonna 2001 kylässä asui 1348 asukasta.


title: Padvariai

text: Padvariai on kylä Kretingan kunnallispiirissä, Klaipėdan läänissä, Luoteis-Liettuassa lähellä Itämerta. Vuonna 2001 kylässä asui 1254 asukasta.


title: Kretingsodis

text: Kretingsodis on kylä Kretingan kunnallispiirissä, Klaipėdan läänissä, Länsi-Liettuassa lähellä Itämerta. Vuonna 2001 kylässä asui 1001 asukasta.


title: Kurmaičiai

text: Kurmaičiai on kylä Kretingan kunnallispiirissä, Klaipėdan läänissä, Länsi-Liettuassa lähellä Itämerta ja Latvian rajaa. Vuonna 2001 kylässä asui 805 asukasta.


title: Valkolakkilepinkäinen

text: Valkolakkilepinkäinen ("Eurocephalus anguitimens") on lepinkäisten heimoon kuuluva varpuslintu.


title: Valkolakkilepinkäinen

text: Valkolakkilepinkäistä tavataan Angolassa, Botswanassa, Mosambikissa, Namibiassa, Etelä-Afrikassa ja Zimbabwessa. Lajin kokonaispopulaatiota ei tiedetä, mutta raportit lajin yleisyydestä vaihtelevat harvinaisesta hyvin yleiseen. Valkolakkilepinkäinen on luokiteltu elinvoimaiseksi.


title: Valkolakkilepinkäinen

text: Valkolakkilepinkäinen pesii loka-marraskuussa. Se pesii ryhmissä, joissa yhtä pesivää paria auttaa 1–4 muuta yksilöä. Pesä rakennetaan puun oksalle, ja sen rakentamiseen osallistuvat ryhmän kaikki jäsenet. Pesivä naaras munii 2–5 munaa, joita se hautoo pääasiassa yksin. Ryhmän kaikki jäsenet huolehtivat poikasista, jotka jättävät pesän noin 19–20 päivän jälkeen.


title: Valkolakkilepinkäinen

text: Valkolakkilepinkäinen käyttää ravinnokseen pääasiassa hyönteisiä. Joskus harvoin se voi syödä myös marjoja.


title: Felix Kaspar

text: Felix Kaspar (14. tammikuuta 1915 Wien, Itävalta – 5. joulukuuta 2003 Bradenton, Florida, Yhdysvallat) oli itävaltalainen taitoluistelija, maailmanmestari ja olympiamitalisti. Hän sai miesten yksinluistelussa pronssia vuoden 1936 talviolympialaisissa Garmisch-Partenkirchenissä. Häntä pidettiin varhaisena ennakkosuosikkina vuoden 1940 olympiakultamitalia varten, mutta toinen maailmansota esti tämän toteutumisen.


title: Felix Kaspar

text: Sodan jälkeen Kaspar asettui Kaliforniaan, jossa hän työskenteli valmentajana. Hänet otettiin vuonna 1998 World Figure Skating Hall of Fameen.


title: Felix Kaspar

text: Kaspar voitti taitoluistelun maailmanmestaruuskilpailuissa kultamitalit vuosina 1937 ja 1938 ja sai lisäksi pronssin 1936. Euroopan-mestaruuskilpailuissa Kaspar saavutti 7. sijan 1934, hopeaa 1935, 4. sijan 1936, kultaa 1937 ja toisen kerran kultaa 1938.


title: Otto Bauer

text: Otto Bauer (5. syyskuuta 1881 Wien – 4. heinäkuuta 1938 Pariisi, Ranska) oli itävaltalainen sosiaalidemokraattinen poliitikko ja austromarxismina tunnetun sosialismin suuntauksen johtava teoreetikko. Bauer kannatti myös kansallisvaltioiden luomista ja pangermanismia, ennen kaikkea Itävallan ja Saksan yhdistämistä. Hän oli Itävallan sosiaalidemokraattisen puolueen johtavia hahmoja ja toimi Itävallan ulkoministerinä vuosina 1918–1919.


title: Otto Bauer

text: Bauer syntyi Wienissä varakkaan tekstiilitehtailijan poikana. Hän kiinnostui jo nuorena sosialismista ja liittyi vuonna 1900 sosiaalidemokraattiseen puolueeseen. Hän opiskeli vuodesta 1903 Wienin yliopistossa historiaa, kieliä, kansantaloustiedettä, sosiologiaa, filosofiaa sekä oikeustiedettä ja valmistui tohtoriksi vuonna 1906. Opiskeluaikanaan hän tutustui muun muassa Karl Renneriin, Rudolf Hilferdingiin ja Max Adleriin, ja julkaisi marxismia käsitelleitä teoreettisia artikkeleita "Die Neue Zeit" -lehdessä. Bauer oli myös Die Zukunft (”Tulevaisuus”) -nimisen sosialistisen opintoliikkeen perustaja. Hänet valittiin vuonna 1904 sosiaalidemokraattisen puolueen parlamenttiryhmän sihteeriksi. Vuoden 1907 menestyksekkäiden vaalien jälkeen hän auttoi puoluejohtaja Victor Adleria sosiaalidemokraattien organisaation rakentamisessa ja perusti "Der Kampf" -nimisen kuukausilehden.


title: Otto Bauer

text: Vuonna 1907 Bauer julkaisi teoksen "Die Nationalitätenfrage und die Sozialdemokrati" (”Kansallisuuskysymys ja sosiaalidemokratia”), jossa hän pohdiskeli eri kansallisuuksien välisten kiistojen ja toisaalta luokkaristiriitojen suhdetta Itävalta-Unkarin monikansallisessa valtakunnassa. Hän kannatti kansallisuuskysymyksen ratkaisemista jakamalla monikansaisen keisarikunta itsenäisiksi kansallisvaltioiksi.


title: Otto Bauer

text: Ensimmäisen maailmansodan sytyttyä vuonna 1914 Bauer värvättiin Itävallan armeijaan ja hän jäi saman vuoden marraskuussa venäläisten sotavangiksi. Hän palasi Itävaltaan syyskuussa 1917 ja kohosi sosiaalidemokraattisen puolueen vasemmistosiiven johtajaksi. Keisarikunnan romahtamisen ja Saksalaisen Itävallan tasavallan perustamisen jälkeen Bauer nimitettiin maansa ulkoministeriksi marraskuussa 1918. Hän allekirjoitti 2. maaliskuuta 1919 Saksan kanssa salaisen sopimuksen Itävallan ja Saksan yhdistämisestä, mutta ympärysvallat eivät hyväksyneet sitä. Bauerin suunnitelma maiden yhdistämisestä kumottiin Saint-Germainin rauhansopimuksessa ja hän erosi ulkoministerin tehtävistä heinäkuussa 1919. Hän kuitenkin pysyi sosiaalidemokraattisen puolueen johtavana hahmona seuraavat kaksi vuosikymmentä.


title: Otto Bauer

text: Bauer kuului vuonna 1919 kansalliskokoukseen ja kirjoitti 1920-luvun alussa useita teoksia Itävallan ja Venäjän vallankumouksista. Hän tuki noihin aikoihin niin sanottua 2½ internationaalia, joka yhdistyi vuonna 1923 toisen internationaalin kanssa uudeksi Sosialistiseksi työväeninternationaaliksi. Bauer myös laati Itävallan sosiaalidemokraattisen puolueen niin sanotun Linzin ohjelman, joka hyväksyttiin marraskuussa 1926. Hän oli Itävallan kansallisen neuvoston jäsen vuosina 1929–1934. Vuonna 1934 sosialistisen Schutzbund-järjestön epäonnistuneen kapinayrityksen ja Engelbert Dollfussin diktatorisen hallinnon perustamisen jälkeen Bauer pakeni Tšekkoslovakiaan ja myöhemmin Ranskaan. Hän kuoli sydäninfarktiin Pariisissa vuonna 1938 ja hänet haudattiin Père-Lachaisen hautausmaalle.


title: Maxi Herber

text: Maxi Herber ("Baier"; 8. lokakuuta 1920 München – 20. lokakuuta 2006 Garmisch-Partenkirchen) oli saksalainen taitoluistelija, olympiavoittaja ja maailmanmestari. Hän oli vuodesta 1941 naimisissa luisteluparinsa Ernst Baierin kanssa, mutta pari erosi vuonna 1964.


title: Maxi Herber

text: Herber aloitti pariluistelun vuonna 1934. Hän voitti pariluistelussa kultaa vuoden 1936 talviolympialaisissa Garmisch-Partenkirchenissä ja saavutti lisäksi neljä taitoluistelun maailman- (1936–1939), viisi Euroopan- (1935–1939) ja viisi Saksan-mestaruutta (1934–1936, 1938–1939).


title: Maxi Herber

text: Pian muutettuaan vanhainkotiin 2000 Herber piti siellä akvarellimaalaustensa näyttelyn. Hän kärsi vanhemmiten Parkinsonin taudista.


title: Erik Pausin

text: Erik Pausin (18. huhtikuuta 1920 Wien – 1997) oli itävaltalainen taitoluistelija ja olympiamitalisti. Hän kilpaili vuoden 1936 talviolympialaisissa Garmisch-Partenkirchenissä ja sai siellä pariluistelussa hopeaa. Hän oli luisteluparinsa Ilse Pausinin veli.


title: Erik Pausin

text: Pausinit saavuttivat lisäksi taitoluistelun maailmanmestaruuskilpailuissa viisi hopeaa (1935–1939) ja Euroopan-mestaruuskilpailuissa kolme hopeaa (1937–1939).


title: Manzoor Hussain Atif

text: Manzoor Hussain Atif (4. syyskuuta 1928 Gujrat – 8. joulukuuta 2008 Islamabad) oli pakistanilainen maahockeypelaaja ja olympiavoittaja. Hän kuului lajissa kultaa voittaneeseen joukkueeseen vuoden 1960 kesäolympialaisissa Roomassa ja sai siinä joukkueineen myös hopeaa sekä vuoden 1956 kesäolympialaisissa Melbournessa että vuoden 1964 kesäolympialaisissa Tokiossa.


title: Manzoor Hussain Atif

text: Myöhemmin Atif valmensi Pakistania olympialaisissa (1968, 1976, 1984) ja maailmanmestaruuskilpailuissa (1982). Hän loi sotilaallisen uran ja eteni prikaatinkenraaliksi. Hän toimi Pakistanin maahockeyliiton sihteerinä 11 vuotta ja Aasian maahockeyliiton sihteerinä 16 vuotta. Hän oli myös Kansainvälisen maahockeyliiton sääntölautakunnan puhemies.


title: Marcel Perrot

text: Marcel Perrot oli ranskalainen miekkailija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa floretin joukkuekilpailussa ja jäi lisäksi floretin yksilökilpailussa 11. sijalle.


title: Volframikarbidi

text: Volframikarbidi (WC) on epäorgaaninen yhdiste ja volframin karbidi. Yhdiste on erittäin kovaa, minkä vuoksi sitä käytetään useissa eri teollisissa sovellutuksissa, kuten työkalujen terissä.


title: Volframikarbidi

text: Volframikarbidi kuuluu niin kutsuttuihin välisijayhdisteisiin ja hiiliatomit sijaitsevat volframin metallihilan välisijoissa. Se on koostumukseltaan epästoikiometristä ja siitä tunnetaan muun muassa dikarbidi WC, alkeiskopiltaan heksagonaalinen α-volframikarbidi ja yli 2 530 °C:n lämpötilassa kuutiollinen β-volframikarbidi. Volframikarbidi on hyvin kovaa ja häviää kovuudessa vain hieman timantille. Yhdiste ei liukene veteen eikä laimeisiin happoihin, mutta kuningasvesi tai typpihapon ja vetyfluoridin seos liuottavat sitä. Volframikarbidi on kemiallisesti suhteellisen reagoimatonta, mutta se reagoi fluorin kanssa huoneenlämpötilassa, kloorin kanssa 400 °C:n lämpötilassa ja happi hapettaa sen volframitrioksidiksi yli 600 °C :n lämpötilassa. Volframikarbidi johtaa hyvin sähköä.


title: Volframikarbidi

text: Volframikarbidia valmistetaan tyypillisesti kuumentamalla volframimetallia hienojakoisen hiilen kanssa 1 400–2 000 °C:n lämpötilassa. Volframimetallin sijasta voidaan käyttää myös volframin yhdisteitä, kuten volframitrioksidia tai ammoniumparavolframaattia. Saatu tuote sulatetaan ja sintrataan ja myydään esimerkiksi jauheina tai rakeina. Volframikarbidifilmejä valmistetaan kemiallisella kaasufaasipinnoitusmenetelmällä volframiheksakloridista, vedystä ja metaanista tai volframiheksabromidista, vedystä ja metanolista.


title: Volframikarbidi

text: Kovuutensa, lämmönkestävyytensä ja kemiallisen reagoimattomuutensa vuoksi volframikarbidilla on useita käyttökohteita. Sitä käytetään kovametalliseoksina koboltin tai nikkelin kanssa työkalujen terien pinnoittamiseen, kaivosteollisuuden poranterien valmistuksessa, ydinvoimatekniikassa, kuulakärkikynissä ja renkaiden nastoissa.


title: Thomas Vincent Cahill

text: Thomas Vincent Cahill (22. helmikuuta 1913 Bendigo – 16. huhtikuuta 1978) oli australialainen roomalaiskatolinen arkkipiispa. Hänet vihki papiksi Sandhurstin hiippakuntaan Giuseppe Palica 21. syyskuuta 1935. Hänet nimitettiin Cairnsin hiippakunnan johtoon 11. marraskuuta 1948, ja piispaksi vihkiminen seurasi 9. helmikuuta 1949. Pääkonsekraattorina toimi Norman Thomas Gilroy, jota avustivat Hugh Edward Ryan ja Bernard Denis Stewart. Cahill asetettiin virkaansa 27. maaliskuuta.


title: Thomas Vincent Cahill

text: Cahill sai 13. huhtikuuta 1967 nimityksen Canberran ja Goulburnin arkkipiispaksi, jona hän toimi, kunnes kuoli 65-vuotiaana virassa. Hän osallistui Vatikaanin toiseen kirkolliskokoukseen.


title: Willem van Blijenburgh

text: Willem Peter Hubert van Blijenburgh (11. heinäkuuta 1881 Zwolle – 14. lokakuuta 1936 Bilthoven) oli alankomaalainen miekkailija ja kolminkertainen olympiamitalisti. Hän sai pronssia sekä kalvan että säilän joukkuekilpailussa vuoden 1912 kesäolympialaisissa Tukholmassa. Lisäksi hän sai pronssia säilän joukkuekilpailussa Antwerpenin kesäolympialaisissa 1920.


title: Willem van Blijenburgh

text: Blijenburgh toimi laivaston urheilukoulun johtajana Den Helderissä. Hän julkaisi useita kirjoja voimistelusta ja liikuntakasvatuksesta. Hän oli ensimmäinen filosofian tohtorin arvon liikuntakasvatuksessa saanut hollantilainen.


title: Augustus Cootmans

text: Augustus Cootmans oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Constant Loriot

text: Constant Loriot oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Ferdinand Minnaert

text: Ferdinand Clement Minnaert (27. marraskuuta 1887 Gent – 26. elokuuta 1975 Gent) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Ezio Roselli

text: Ezio Roselli (8. joulukuuta 1896 La Spezia – 6. tammikuuta 1963 Genova) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuevoimistelussa. Lisäksi Roselli osallistui vuoden 1928 kesäolympialaisiin Amsterdamissa, jossa hän muun muassa jäi moniottelun yksilökilpailussa 58. sijalle ja joukkuevoimistelussa kuudenneksi.


title: Paolo Salvi

text: Luigi Paolo Salvi (22. marraskuuta 1891 Albenga – 12. tammikuuta 1945 Saksa) oli italialainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.


title: Juodkrantė

text: Juodkrantė () on kylä ja kylpyläkeskus Kuurinkyntäällä, Neringan kunnassa, Klaipėdan läänissä, Länsi-Liettuassa. Vuonna 2001 kylässä asui 720 asukasta. Suomeksi käännettynä sana "juodkrantė" tarkoittaa "mustaa rannikkoa".


title: Juodkrantė

text: Ennen Liettuan aikaa Juodkrantė, aiemmalta saksalaiselta nimeltään Schwarzort, oli osa Preussia. 1800- ja 1900-lukujen taitteessa alkoi Schwarzortin kalastajakylään virrata matkalaisia, ja kylästä tulikin suosittu lomakohde. Ensimmäisen maailmansodan jälkeen Saksa menetti Itä-Preussin pohjoisosat, mukaan lukien Schwarzortin. Kylästä tuli osa Liettuaa, ja liettualaiset nimesivät sen Juodkrantėksi.


title: Juodkrantė

text: Juodkrantė, tuolloin Schwartzort, mainitaan ensimmäisen kerran vuonna 1429 Saksalaisen ritarikunnan kirjeessä, jossa kuvailtiin kylän kokemia myrskyvahinkoja. Kylä sijaitsi alun perin Itämeren rannalla noin 2,5 kilometriä kylän nykyisestä sijaintipaikasta. 1600-luvun alussa Schwartzort menetti lähes kaikki asukkaansa Mustan surman johdosta. Tuulen mukaan liikkuvat hiekkadyynit aiheuttivat vaaran, että kylän talot olisivat jääneet hiekan alle. 1680-luvulla kylän keskus siirrettiin nykyiseen paikkaansa Kuurinkyntäälle. Vuoden 1724 jälkeen kylän ei enää mainita sijaitsevan Itämeren rannalla vaan Kuurinkynnäällä. Schwartzortin uusi sijainti osoittautui hyväksi. Majatalo avattiin vuonna 1673, koulu 1743 ja puukirkko 1795. Kirkko paloi vuonna 1878, minkä jälkeen korvaajaksi rakennettiin tiilinen luterilainen kirkko.


title: Juodkrantė

text: 1860-luvulla Schwarzortissa tapahtui useita muutoksia. 1850-luvun lopulla laguunin vesireittiä syvennettiin, mikä mahdollisti laivojen saapumisen kylän rannalle. Ruoppauksen yhteydessä löydetiin meripihkaa, ja vuonna 1860 aloitettiin meripihkan kaivutyö kylän pohjoispuolella. Kaivutoiminta jatkui 30 vuotta, ja sen aikana kaivettiin 2250 tonnia meripihkaa. Suurimmillaan kaivuyritys työllisti 1000 ihmistä. Meripihkan kaivaminen vaikutti positiivisesti Schwarzortin talouteen, ja kylään rakennettiinkin parakki meripihkan kaivajille, toinen koulu, huvila ja satama laivoille. Meripihkan yhteydessä kaivettua maata käytettiin rannikon muokkaamiseen muun muassa vahvistamalla soisten alueiden maaperää. Vuonna 1890 meripihkaa kaivanut yritys lopetti toimintansa Schwarzortissa, minkä seurauksena kylän väkiluku putosi noin puolella. Vuonna 1895 kylässä asui 423 asukasta.


title: Juodkrantė

text: Matkailutoiminta alkoi kylässä 1860-luvulla, kun liikemies Edward Stellmacher muunsi vanhan majatalon hotelliksi nimeltä "Kurischer Hof". Meripihkaliiketoiminnan johdosta Schwarzortin kylä laajeni pohjoisemmas, ja kylän pohjoisalueille rakennettiin useita huviloita ja hotelleja. 1900-luvun alussa kylässä sijaitsi viisi hotellia, 20 huvilaa ja parantola. Kylästä tuli kylpyläkohde, ja Schwarzortissa vierailikin noin 3000 vierailijaa vuosittain.


title: Juodkrantė

text: Ensimmäisen maailmansodan jälkeen Saksa menetti Itä-Preussin pohjoisosat, mukaan lukien Schwarzortin. Kylästä tuli osa Liettuaa, ja liettualaiset nimesivät sen Juodkrantėksi. Vuonna 1940 Juodkrantėsta tuli osa Neuvostoliittoa muun Liettuan ohella. Toisen maailmansodan aikana kylän kylpylätoiminta lakkasi kokonaan. Neuvostoaikana Neringan kunnan alue, Juodkrantė mukaan lukien, oli tiukasti valvottua raja-aluetta. Vasta 1960-luvulla kylään alkoi saapua jälleen turisteja. Kuitenkin lähikylä Nida houkutteli enemmän vierailijoita. Neuvostoaikana Juodkrantėn asukkaiden pääelinkeinoksi tuli kalastus. Kylästä tuli osa itsenäistä Liettuaa vuonna 1991 Neuvostoliiton hajottua. Tämän jälkeen matkailuala on lähtenyt jälleen nousuun.


title: Juodkrantė

text: Liettuan itsenäistymisen jälkeen Juodkrantėn matkailu on alkanut jälleen kasvaa. Kylässä on nykyisin useita matkailukohteita. Näitä ovat muun muassa puupatsaita täynnä oleva mäki "Raganų kalnas" ("Noitien mäki"). Patsaspuisto aloitti toimintansa vuonna 1979. Laguunin rannalla sijaitsee myös toinen patsaspuisto, "Land and Water", jossa on 31 kivi- ja metallipatsasta.


title: Juodkrantė

text: Juodkrantė on myös suosittu vesiurheilun harrastuspaikka. Koska kylän ranta-alue on avoin kaikille erisuuntaisille tuulille, harrastetaan rantavesillä paljon muun muassa leijalautailua, varjoliitoa ja purjelautailua kesäaikaan. Kylässä on myös kaksi vierasvenelaituria huvi- ja purjeveneille. Juodkrantėsta on suora vesiväylä Nidaan. Alueen meriliikennettä ohjaa Juodkrantėn majakka.


title: Preila

text: Preila on kylä Neringan kunnassa, Klaipėdan läänissä, Länsi-Liettuassa Itämeren rannalla, Kuurinkyntäällä lähellä Venäjän (Kaliningradin alue) rajaa. Vuonna 2001 kylässä asui 205 asukasta.


title: Hell’s Kitchen Suomi

text: Hell’s Kitchen Suomi oli suomalainen ruoka-aiheinen tositelevisiosarja, jossa 14 ammattikokkia kilpailivat kahtena joukkueena. Ohjelma perustui Gordon Ramsayn kehittämään kansainväliseen "Kauhukeittiö"-formaattiin. Sarjan ensimmäinen jakso esitettiin MTV3-kanavalla 20. syyskuuta 2013.


title: Hell’s Kitchen Suomi

text: Sarjassa keittiöpäällikkönä toimi Sauli Kemppainen. "Top Chefin" vuoden 2013 voittaja Kira Weckman toimi ruokakoordinaattorina ja keittiöpäällikön oikeana kätenä. Ohjelma kuvattiin heinäkuussa 2013.


title: Hell’s Kitchen Suomi

text: Kilpailun voitti turkulainen keittiömestari Erik Mansikka.


title: Hell’s Kitchen Suomi

text: Kaikki 14 kilpailijaa jaetaan kahteen joukkueeseen, punaiseen ja siniseen. Aluksi naiset muodostivat punaisen joukkueen ja miehet sinisen. Neljännessä jaksossa joukkueiden kokoonpanoja sekoitettiin. Seitsemännessä jaksossa Sarah siirrettiin siniseen joukkueeseen. Jokaisen jakson lopussa joukkueiden kilpailijat valitsevat joukkueensa 2 kilpailijaa pudotukseen, jonka jälkeen kerrotaan perustelut keittiöpäällikölle. Sauli kysyy jokaiselta pudotukseen joutuneelta kilpailijalta syyn jäädä kilpailuun. Sen jälkeen hän valitsee toisen kilpailijan pudotettavaksi kilpailusta. Kahdeksannesta jaksosta eteenpäin joukkueet yhdistettiin yhdeksi, mustaksi joukkueeksi, jossa jokainen kilpailee yksilönä.


title: Švėkšna

text: Švėkšna on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa. Vuonna 2001 kauppalassa asui 2053 asukasta. Švėkšna sijaitsee 21 kilometriä koilliseen Šilutėsta. Kauppalan länsipuolella virtaa Švėkšnalė-joki.


title: Švėkšna

text: Švėkšnassa on muiden muassa psykiatrinen sairaala, terveyskeskus, apteekki, useita kouluja, päiväkoti, vapaa-ajan keskus, kirjasto, museo, kaksi kirkkoa, seurakunnan hoitokoti, postiasema, poliisiasema ja paloasema.


title: Švėkšna

text: Švėkšna mainitaan ensimmäisen kerran 1300-luvulla. Asutuskeskuksen on oletettu saaneen alkunsa Melnon sopimuksen jälkeen vuonna 1422, kun Saksalaisen ritarikunnan uhka oli väistynyt. 1800-luvulla kauppalan maat olivat Plater-nimisen suvun hallussa. 1800-luvun lopulla Liettuan lehdistökiellon aikana Švėkšna oli yksi tärkeimmistä jakeluväylistä kuljettaa liettualaista kirjallisuutta muualle.


title: Rudolf Hilferding

text: Rudolf Hilferding (10. elokuuta 1877 Wien, Itävalta – 11. helmikuuta 1941 Pariisi, Ranska) oli itävaltalaissyntyinen saksalainen poliitikko, sosialismin teoreetikko ja marxilainen taloustieteilijä. Hän oli Saksan sosiaalidemokraattisen puolueen (SPD) johtava teoreetikko Weimarin tasavallan aikana ja toimi kahdesti Saksan valtiovarainministerinä vuosina 1923 ja 1928–1929. Hänen tieteelliseen työhönsä kuuluu useita vastauksia marxilaista taloustiedettä kohtaan esitettyyn kritiikkiin.


title: Rudolf Hilferding

text: Hilferding syntyi Wienissä liberaaliin juutalaisperheeseen. Hän kiinnostui sosialismista opiskellessaan lääketiedettä ja tutustui muun muassa Otto Baueriin, Karl Kautskyyn ja August Bebeliin. Vuodesta 1906 hän toimi opettajana SPD:n tukemassa koulutuskeskuksessa Saksassa. Hilferding julkaisi vuosina 1904–1922 "Marx-Studien"-nimistä tutkielmasarjaa, jonka ensimmäinen osa oli vastaus taloustieteilijä Eugen von Böhm-Bawerkin esittämään Marx-kritiikkiin. Hilferdingin pääteos oli vuonna 1910 ilmestynyt "Das Finanzkapital" (”Finanssipääoma”), jossa hän pohti finanssikapitalismin kehitystä. Hänen mukaansa pankkien vaikutusvalta teollisuuspääomaan oli kasvamassa, mikä johti monopolien ja kartellien lisääntymiseen ja edelleen taloudellisen imperialismin sekä sotien kehittymiseen. Teos vahvisti Hilferdingin asemaa SPD:n johtavana teoreetikkona ja talousasiantuntijana.


title: Rudolf Hilferding

text: Hilferding toimi vuosina 1907–1915 SPD:n pää-äänenkannattajan, "Vorwärts"-lehden poliittisena toimittajana. Ensimmäisen maailmansodan alla hän vastusti sotaluottojen tukemista. Sodan aikana hänet kutsuttiin Itävallan armeijaan ja hän palveli sotilaslääkärinä Italian vastaisella rintamalla. Sodan jälkeen Hilferding liittyi Saksan riippumattomiin sosiaalidemokraatteihin ja toimi USPD:n äänenkannattajan "Die Freiheitin" päätoimittajana. Hän sai Saksan kansalaisuuden vuonna 1920. USPD:n yhdistyttyä SPD:n kanssa hän toimi valtiovarainministerinä sosiaalidemokraattien johtamissa hallituksissa elokuusta lokakuuhun 1923 sekä kesäkuusta 1928 joulukuuhun 1929.


title: Rudolf Hilferding

text: Hilferding oli valtiopäiväedustajana vuodesta 1924 aina natsien valtaanousuun vuonna 1933, jolloin hän pakeni maasta. Vuonna 1934 hän luonnosteli maanpaossa toimiville Saksan sosialisteille niin sanotun Prahan ohjelman. Vichyn Ranskan viranomaiset pidättivät Hilferdingin vuonna 1941 ja luovuttivat hänet Gestapolle. Hän kuoli Gestapon käsissä epäselvissä oloissa pariisilaisessa vankilassa helmikuussa 1941.


title: François Gibens

text: François Gibens (1896–1964) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa joukkuevoimistelussa hopeaa ja jäi lisäksi 11. sijalle moniottelun yksilökilpailussa.


title: Alfred Buyenne

text: Alfred Buyenne oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia joukkuevoimistelussa.


title: Jules Pirard

text: Jules Pirard (28. toukokuuta 1885 Hautmont – 22. joulukuuta 1962 Hautmont) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia joukkuevoimistelussa.


title: Paul Wartelle

text: Paul Wartelle (9. tammikuuta 1892 Lille – 7. joulukuuta 1974 Lille) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa joukkuevoimistelussa pronssia. Myös hänen veljensä Julien Wartelle osallistui kisoihin.


title: Julien Wartelle

text: Julien Victor Wartelle (26. helmikuuta 1889 Lille – 12. elokuuta 1943 Lille) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa joukkuevoimistelussa pronssia. Myös hänen veljensä Paul Wartelle osallistui kisoihin.


title: Žemaičių Naumiestis

text: Žemaičių Naumiestis on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa ja Venäjän (Kaliningradin alue) rajaa. Vuonna 2001 kauppalassa asui 1716 asukasta. Kauppalan läpi virtaavat joet Šustis, Šelmuo ja Lendra.


title: Žemaičių Naumiestis

text: Historiallisesti ennen ensimmäistä maailmansotaa Žemaičių Naumiestis sijaitsi useita vuosisatoja Preussin rajaseudulla. Kauppalan väestö oli hyvin monenkirjavaa. Liettualaisten lisäksi Žemaičių Naumiestisissa asui muiden muassa juutalaisia, saksalaisia ja venäläisiä. Toisen maailmansodan jälkeen väestö koostui pääasiassa pelkästään liettualaisista. Žemaičių Naumiestisisin monikulttuurinen menneisyys näkyy yhä kauppalan arkkitehtuurissa; kauppalassa on katolinen kirkko (rakennettu 1782), luterilainen kirkko (rakennettu 1842) ja synagoga (rakennettu 1816).


title: Žemaičių Naumiestis

text: Kauppala tunnettiin pitkään liettuaksi nimellä "Naumiestis". Puolan kielen vastine oli "Nowe Miasto". Jiddišinkielinen nimi oli "Neishtot Sugint" viitaten lähellä sijainneeseen Sugintin kartanoon. Venäjän keisarikunnan aikana vuonna 1884 kauppala sai uuden nimen "Aleksandrovsk", joka säilyi Žemaičių Naumiestisin virallisena nimenä vuoteen 1918. 1920-luvulla kauppala tunnettiin nimillä "Tauragės Naumiestis" (liettuaksi) ja "Neishtot Tavrik" (jiddišiksi) viitaten lähellä sijaitsevaan Tauragėn kaupunkiin. Kauppalan nykyinen nimi Žemaičių Naumiestis otettiin käyttöön 1930-luvulla.


title: Žemaičių Naumiestis

text: Saksalaisen ritarikunnan suurmestarin Winrich von Kniproden on väitetty perustaneen alun perin Žemaičių Naumiestisin asutuskeskuksen 1300-luvulla. Kauppala sai kauppaoikeudet vuonna 1750.


title: Žemaičių Naumiestis

text: Vuonna 1779 Puola-Liettuan kuningas Stanislaus II Poniatowski vuokrasi kauppalan aatelismies Mykolas Rionikerisille 50 vuodeksi. Rionikeris majoitti kauppalaan käsityöläisiä, ja hän toimi katolisen Pyhän Mikaelin kirkon rakennuttajana. Naumiestis sai Magdeburgin kaupunginoikeudet vuonna 1792. Puolan kolmannessa jaossa kaupunki siirtyi Venäjän keisarikunnan hallintaan kuuluen ensin Vilnan kuvernementtiin ja myöhemmin Kaunasin kuvernementtiin.


title: Žemaičių Naumiestis

text:
Vuodesta 1795 alkaen Naumiestisista kolme kilometriä sijainnut Preussin ja Venäjän väliselle raja-alueelle rakennettiin useita linnoituksia. Naumiestis tunnettiin tuohon aikana tärkeänä kauppapaikkana, ja kaupungissa järjestettiin markkinat kahdesti viikossa.
Kaupunki kasvoi merkittävästi 1850-luvulta lähtien pääasiassa johtuen kasvaneesta kaupankäynnistä raja-alueen molemmin puolin. Vuonna 1860 kaupungin väkiluku oli 1600 asukasta, joista suurin osa oli juutalaisia. Vuonna 1897 asukasluku oli 2445 asukasta, joista 59 % oli juutalaisia. Naumiestisissa oli useita kauppoja, majataloja, kolme myllyä ja kolme työpajaa.


title: Žemaičių Naumiestis

text: Naumiestis oli merkittävässä asemassa vuosina 1863-64 Liettuan lehdistökiellon aikana, koska kaupunki oli tärkeä väylä liettualaisen kirjallisuuden salakuljettajille. Ensimmäisen maailmansodan aikana monet kaupungin rakennukset paloivat. Vuosina 1916-18 Naumiestis oli muun Liettuan tavoin Saksan armeijan miehittämänä. Liettuan itsenäistymisen jälkeen Naumiestisista tuli osa Liettuaa.


title: Žemaičių Naumiestis

text: Puna-armeija miehitti Žemaičių Naumiestisin kesällä 1940 ja samana vuonna Liettua liitettiin osaksi Neuvostoliittoa. Kaupungin saksalaiset lähtivät kaupungista maaliskuussa 1941. 14. kesäkuuta samana vuonna kaupungin asukkaita karkotettiin Siperiaan. Viikkoa myöhemmin, 22. kesäkuuta, Wehrmacht miehitti kaupungin tulitaistelujen jälkeen. Kaupungin juutalaiset kerättiin yhteen. Osa heistä ammuttiin ja osa lähetettiin ghettoihin tai keskitysleireille. Useita juutalaisia myös pikateloitettiin ampumalla kesän aikana. Veritekojen toteuttajina olivat Werner Scheun johtamat SS-joukot ja liettualaiset poliisit. Saksan miehityksen aikana osa kaupungista paenneista saksalaisista palasi takaisin. Puna-armeija valtasi kaupungin takaisin maailmansodan loppuvaiheessa, ja Žemaičių Naumiestis liitettiin takaisin Neuvostoliittoon.


title: Žemaičių Naumiestis

text: Liettuan itsenäistyttyä 1991 kaupungista tuli taas osa Liettuaa. Nykyään Žemaičių Naumiestis on hallinnollisesti kauppala ("miestelis") kaupungin ("miestas") sijaan.


title: Ingolf Davidsen

text: Ingolf Martin Davidsen (30. tammikuuta 1893 Bergen – 23. maaliskuuta 1946 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa vapaan järjestelmän joukkuekilpailussa.


title: Asbjørn Bodahl

text: Asbjørn Bodahl (20. huhtikuuta 1896 Sarpsborg – 21. joulukuuta 1962 Sarpsborg) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa vapaan järjestelmän joukkuekilpailussa.


title: Jørgen Bjørnstad

text: Jørgen Bjørnstad (2. huhtikuuta 1894 Oslo – 10. heinäkuuta 1942 Oslo) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana voittamassa hopeaa vapaan järjestelmän joukkuekilpailussa.


title: Hubert Lafortune

text: Hubert Lafortune (1889 Leuven – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuevoimistelussa. Hänen sukulaisiaan osallistui olympialaisiin ammunnassa; hän oli Marcel ja Jacques Lafortunen veli sekä Frans Lafortunen setä.


title: Friedrich Ferdinand von Beust

text: Friedrich Ferdinand von Beust (13. tammikuuta 1809 Dresden, Saksin kuningaskunta – 24. lokakuuta 1886 Altenberg, Itävalta-Unkari) oli saksalais-itävaltalainen kreivi, diplomaatti ja valtiomies, joka toimi vuosina 1849–1866 Saksin sekä 1867–1871 Itävallan ulkoministerinä.


title: Friedrich Ferdinand von Beust

text: Beust kuului ikivanhaan saksilaiseen aatelissukuun. Hän opiskeli lakitiedettä, valtiotieteitä, filosofiaa sekä historiaa Göttingenissä ja Leipzigissa. Hän toimi vuodesta 1830 alkaen diplomaattina Saksin palveluksessa eri puolilla Eurooppaa. Kuningas Fredrik August II nimitti hänet vuonna 1849 Saksin ulkoministeriksi ja hänestä tuli maan hallituksen vahva mies. Beust pyysi Preussia lähettämään joukkoja kukistamaan Dresdenissä toukokuussa 1849 syntynyttä kansannousua ja solmi sen jälkeen liiton Saksin, Preussin ja Hannoverin välillä. Myöhemmin hän pyrki luomaan Saksan pikkuvaltioista vastapainoa Preussin ja Itävallan vaikutusvallalle, mikä ajoi hänet vastakkain varsinkin Preussin kansleri Otto von Bismarckin kanssa. Vuodesta 1853 hän toimi myös sisäministerinä ja pyrki toteuttamaan maltillisia uudistuksia talouden kehitämiseksi.


title: Friedrich Ferdinand von Beust

text: Preussin ja Itävallan sodassa vuonna 1866 Saksi asettui Itävallan puolelle ja Itävallan tappion jälkeen Bismarck painosti Beustin eroamaan Saksin hallituksesta. Yllättäen Itävallan keisari Frans Joosef I kutsui hänet palvelukseensa ja Beust nimitettiin lokakuussa 1866 Itävallan ulkoministeriksi sekä helmikuussa 1867 kansleriksi (heinäkuusta 1867 alkaen ministeripresidentti). Ensi töikseen hän palautti perustuslaillisen hallinnon ja hyväksyi "Ausgleichin" eli Itävalta-Unkarin kompromissin, jolla luotiin pohja kaksoismonarkialle. Itsehallinnon myöntäminen Unkarille ratkaisi toistaiseksi Habsburgien valtakunnan kiperimmän sisäisen ongelman. Keisari korotti Beustin vuonna 1868 paronista kreiviksi.


title: Friedrich Ferdinand von Beust

text: Beustin ja Frans Joosefin ulkopolitiikka tähtäsi kostoon Preussille ja Itävallan aseman palauttamiseen vouden 1866 tappion jälkeen. Beust yritti ensin estää eteläisen Saksan pikkuvaltioita yhtymästä Preussin johdolla (Pohjois-Saksan liitto). Sen jälkeen hän pyrki liittoutumaan Ranskan ja Italian kanssa Preussin saartamiseksi. Hänen politiikkansa ajoi Itävallan uuden sodan partaalle Ranskan–Saksan sodan aikana, mutta lopulta hän kuitenkin ymmärsi sotaan liittymisen epäviisaaksi. Saksan yhdistyminen Preussin johdolla vuonna 1871 merkitsi Beustin suunnitelmien valumista hiekkaan. Frans Joosef vapautti hänet tehtävistään saman vuoden lokakuussa. Hän palveli sen jälkeen Itävalta-Unkarin lähettiläänä Lontoossa 1871–1878 ja Pariisissa 1878–1882. Beust kuoli vuonna 1886 Schloss Altenbergissä lähellä Wieniä.


title: Ruskoharakkalepinkäinen

text: Ruskoharakkalepinkäinen ("Corvinella corvina") on lepinkäisten heimoon kuuluva varpuslintu. Se on sukunsa ainoa laji.


title: Ruskoharakkalepinkäinen

text: Ruskoharakkalepinkäistä tavataan laajalla alueella Länsi-Afrikasta Kenian länsiosiin asti. Se on luokiteltu elinvoimaiseksi.


title: Léon Tom

text: Léon Tom (25. lokakuuta 1888 Antwerpen – ?) oli belgialainen miekkailija ja kaksinkertainen olympiamitalisti. Hän oli mukana saamassa hopeaa kalvan joukkuekilpailussa sekä vuoden 1920 kesäolympialaisissa Antwerpenissä että Pariisin kesäolympialaisissa 1924.


title: Léon Tom

text: Tom osallistui miekkailuun myös kesäolympialaisissa 1912 (Tukholma) ja 1928 (Amsterdam). Lisäksi hän kilpaili rattikelkkailijana vuoden 1928 talviolympialaisissa Sankt Moritzissa.


title: Douglas Robinson (kriketinpelaaja)

text: Douglas Francis Robinson (12. elokuuta 1864 Plymouth, Montserrat – 19. tammikuuta 1937 Dalston) oli brittiläinen kriketinpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen ranskalaiseen joukkueeseen.


title: Mustaharakkalepinkäinen

text: Mustaharakkalepinkäinen ("Urolestes melanoleucus") on lepinkäisten heimoon kuuluva varpuslintu. Se on sukunsa ainoa laji.


title: Mustaharakkalepinkäinen

text: Mustaharakkalepinkäistä tavataan eteläisessä Afrikassa ja Itä-Afrikan eteläosissa. Sitä on kuvattu harvinaiseksi tai paikallisesti yleiseksi, ja se on luokiteltu elinvoimaiseksi.


title: William Attrill

text: William Dunbar Attrill (maaliskuu 1868 Cowes – 1939 Edmonton) oli brittiläinen kriketinpelaaja, jalkapalloilija ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen ranskalaiseen joukkueeseen. Attrill voitti jalkapalloilijana Standard Athletic Clubin kanssa Ranskan-mestaruuden kahdesti (1894, 1895).


title: Rotkotulkku

text: Rotkotulkku ("Eremopsaltria mongolica") on peippojen heimoon kuuluva varpuslintu.


title: Rotkotulkku

text: Rotkotulkku on 11,5–13 cm pitkä. Sillä on vaaleanruskea pää ja selkä, joissa on heikkoja tummia täpliä. Vatsapuolella on vaaleanpunertavaa sävyä ja silmän yli kulkee vaaleanpunainen juova. Siivellä on kaksi valkoista juovaa sekä vaaleanpunaisia viiruja. Yläperä on vaaleanpunainen. Pyrstö on musta ja siinä on valkoiset reunat. Nokka on yleensä kellanruskea tai joskus vaalean harmaanruskea.


title: Rotkotulkku

text: Rotkotulkkua esiintyy Iranista Afganistanin ja Tadžikistanin kautta Kiinan pohjoisosiin ja Mongoliaan asti. Laji on luokiteltu elinvoimaiseksi.


title: Rotkotulkku

text: Rotkotulkku pesii vuoristoissa karuissa ja kivisissä ympäristöissä. Sitä tavataan yli 2000 metrin korkeudessa ja se on paikkalintu. Pesänsä se tekee maahan.


title: Karl Siegmund von Hohenwart

text: Karl Siegmund von Hohenwart (12. helmikuuta 1824 Wien – 26. huhtikuuta 1899 Wien) oli itävaltalainen kreivi ja poliitikko, joka toimi Itävallan ministerineuvoston presidenttinä eli pääministerinä vuonna 1871. Hän joutui eroamaan ehdotettuaan itsehallinnon luomista Böömille, mikä herätti vastustusta sekä Itävallassa että Unkarissa.


title: Karl Siegmund von Hohenwart

text: Hohenwart oli katolinen ja vastusti keskitettyä hallintoa. Hän palveli aluksi virkamiehenä Krainin (nyk. Sloveniassa) ja Trentinon (Italiassa) alueiden hallinnossa, kunnes hänet vuonna 1868 nimitettiin Ylä-Itävallan statthalteriksi eli käskynhaltijaksi. Helmikuussa 1871 hänet nimitettiin koko Itävallan pää- ja sisäministeriksi. Hohenwart esitti valtakunnan slaavilaisille alueille, Galitsiaan ja erityisesti Böömiin itsehallintoa, mikä herätti voimakasta vastustusta sekä parlamenttia eli valtakunnanneuvostoa hallinneissa saksankielisissä liberaaleissa että myös unkarilaisissa. Esitys perustulaillisesta muutoksesta Böömin aseman uudelleenmäärittelemiseksi (ns. perusartiklat) johti lokakuussa 1871 hallituksen kaatumiseen. Hohenwart jatkoi tämän jälkeen uraansa valtakunnanneuvostossa, jossa hän johti ensin keskustaoikeistoa ja vuodesta 1891 Hohenwart-klubina tunnettua konservatiivista ryhmää. Hän toimi vuodesta 1885 ylimmän tilintarkastustuomioistuimen puheenjohtajana ja hänet nimitettiin 1897 parlamentin ylähuoneen eli herrainhuoneen jäseneksi.


title: Leon Kruczkowski

text: Leon Kruczkowski (28. kesäkuuta 1900 – 1. elokuuta 1962) oli puolalainen kirjailija ja julkaisija, jolla oli suuri vaikutus puolalaiseen teatteriin Toisen maailmansodan jälkeisenä aikana. Hänen kuuluisin teoksensa on draama, "Niemcy" (suom. "Saksalaisia") vuodelta 1949.


title: Leon Kruczkowski

text: Kruczkowski kuului vasemmistopuolueen aktiiveihin ja hän oli vangittuna Saksan vankileirillä koko toisen maailmansodan ajan. Sodan päätyttyä hän ryhtyi kommunisti puolueen aktiiviksi Puolan kansantasavallassa.


title: Leon Kruczkowski

text: Vuosina 1945-1948 hän toimi Puolan kulttuuri- ja taideministerin sijaisena. Hänen on tunnustettu vaikuttaneen suuresti sodan jälkeisen Puolan kulttuuripolitiikkaan.


title: Leon Kruczkowski

text: Leon Kruczkowski syntyi 28. maaliskuuta 1900 Krakovassa. Hän opiskeli kemiaa ja teknologiaa ja julkaisi ensimmäiset runonsa vuosien 1918 ja 1919 paikkella viimeistellessään opintojaan. Valmistuttuaan hän muutti Sleesian voivodikuntaan Etelä-Puolaan, missä hän julkaisi ensimmäisen runokokoelmansa nimeltä "Młoty nad światem" (suom. "Vasarat maailman päällä") vuonna 1928. Sekä ensimmäisen romaaninsa "Kordian i cham" (suom. "Kordian ja moukka") vuonna 1932.


title: Leon Kruczkowski

text: Myöhemmin hän alkoi kirjoittaa päätoimisesti ja muutti takaisin Krakovaan. Vuonna 1935 hän julkaisi ensimmäisen teatteridraamansa "Bohater naszych czasów" (suom. "Aikojemme sankari"), jonka hän kirjoitti uudelleen kolme vuotta myöhemmin nimellä "Przygoda z Vaterlandem" ("Seikkailu Vaterlandissa"). Molemmat teokset vastustivat vahvasti natsismia. Hän kirjoitti myös vasemmistolaisvaikutteisia kirjoitelmia sekä artikkeleita julkaistavaksi sanomalehdissä ja lentolehtisissä. Kruczowskin seuraavat novellit "Pawie pióra" ("Riikinkukon höyhenet") and "Sidła" ("Ansa") olivat vähemmän suosittuja.


title: Leon Kruczkowski

text: Kruczowski palveli Puolan asevoimien upseerina Saksan hyökätessä Puolaan 1939 ja hänet pidätettiin ja lähetettiin vankileirille, jossa hän järjesti teatteriesityksiä. Hänen kaksi tekeillä ollutta novelliaan hävisivät sodan aikana. Sodan päätyttyä hän jatkoi kirjoittamista. Vuonna 1948 Kruczowski julkaisi teoksen nimeltä "Odwet" (suom. "Kosto"). Hänen menestynein teoksensa oli vuonna 1949 julkaistu "Niemcy" (suom. "Saksalaisia"), draama, joka tutkiskeli saksalaisten moraalista vastuuta toisen maailmansodan tapahtumista. "Saksalaisia" keräsi myös kansainvälistä huomiota ja se käännettiin 14 kielelle. Suomeksi sen käänsi Hella Wuolijoki.


title: Leon Kruczkowski

text: Kruczkowski palkittiin Puolan kansantasavallan rakentajain kunniamitalilla vuonna 1950 ja Leninin kansainvälisellä rauhanpalkinnolla vuonna 1953.


title: Rysy

text: Rysy on Puolan ja Slovakian rajalla, Tatravuoristossa sijaitseva vuori jolla on kolme huippua. Keskihuippu (2 503 m), luoteishuippu (2 499 m), sekä kaakkoishuippu (2 473 m). Luoteishuippu on Puolan korkein kohta. Keski- ja kaakkoishuippu sijaitsevat Slovakian puolella, Prešovin alueella.